
Capitolul 1 


— Unde naiba eşti? Am simţit că înnebunesc 
din cauza ta, iar David a început să-și smulgă 
părul din cap! Dar asta nu mai contează. Te simţi 
bine, pentru numele lui Dumnezeu? 

— Mă simt chiar foarte bine, Emma, zise Kit, 
după ce trase aer în piept. Nici nu mai voia să 
audă numele lui David. S-a terminat totul între 
noi, nu ţi-am spus? 

— Ba da, Kit, mi-ai spus. David a fost un prost, 
ca întotdeauna, și mă doare să recunosc asta, pen- 
tru că este fratele meu. Tocmai cu Virginia s-a 


încurcat! N-am văzut un nume mai nepotrivit 
unei astfel de femei, mă refer la primele șase 
litere care-l alcătuiesc. 

— Emma... Kit închise ochii și-și controlă 
vocea vrând să pară calmă și distantă, cu toate că 
inima îi bătea nebunește. Nu mai vreau să discut 
problema asta. Gata, s-a terminat totul între noi. 
Am aranjat ca plata jumătăţii ce-mi revine din 
chiria apartamentului să se facă din... 

— Unde te afli acum? o întrerupse Emma, sper 
că nu faci nici o prostie! 

— Fii liniştită! o calmă Kit. Mi-am luat o 
mică vacanţă pentru ca să mă gândesc la ce va 
fi de acum înainte. O să iau legătura cu tine 
peste vreo săptămână sau două, da? Ai grijă de 
tine. 

Fata lăsă jos receptorul și se rezemă de 
peretele cabinei telefonice din holul hotelu- 
lui. Această convorbire i-l readusese foarte viu 
în minte pe David şi figura lui îi apăru o clipă 

în faţa ochilor, așa cum îl văzuse ultima oară, 
în ușa apartamentului pe care-l cumpăraseră 
pentru apropiata lor căsătorie. Revăzu şi 
trupul gol al Virginiei, expus privirilor ei de 
David, care deschisese ușa. Când își dăduse 
seama că o șocase prea tare, David venise 
după ea. 

— Nu are rost să mai insiști, David, îi spusese 
ea. Şi cred că asta îţi aparţine. Scosese cu mișcări 
lente inelul cu diamant și i-l întinsese, iar el 
roșise. 

— Nu fi proastă, strigase el. Sper că nu 
renunti la mine pentru asta! David făcuse un 
gest cu mâna spre ușa închisă, pe care abia 
ieșiseră. Aveam nevoie de o femeie şi ea a fost 
la îndemână, asta-i tot, Kit! David o prinsese 
de braţ, încercând s-o oprească. Kit, sper că te 
mai gândești! Trebuie să ne căsătorim în 
curând, avem apartamentul, mobila, tot ce ne 
trebuie... 


— Păstrează-le. Dă-mi drumul, vreau să 


părăsesc locul ăsta cu demnitate, îl rugase Kit. 
Păstrează totul. Nu m-aș mărita cu tine nici dacă 
ai fi singurul bărbat de pe lume! 

Torentul de vorbe o urmărise chiar și când 
ieşise afară din clădire, amestecându-se cu ima- 
ginea Virginiei, cu picioarele desfăcute sub 
trupul gol al lui David. Kit încercase să se 
elibereze de această imagine care îi provoca silă. 
Când ieșise din clădirea în care funcţiona aerul 
condiționat, păşise în căldura toridă a străzii ca 
și cum ar fi intrat într-un cuptor. Casablanca. Kit 
își îndreptase umerii și pornise spre mașina de 
culoare roșie pe care o închiriase, lăsând în 
urmă-i imaginea aceea umilitoare şi dureroasă. 
Trecuse în revistă relaţia ei cu David care înce- 
puse cu optsprezece luni în urmă. Dar gata, nu 
mai era cazul acum să-și piardă vremea cu 
regrete; numai spre seară, în singurătatea 
camerei ei, îşi va vărsa focul. Părăsise Casablanca 


îndreptându-se spre Essaouira, oraș al cărui 
nume însemna, în limba arabă, mica fortăreață. 
Directorul hotelului la care se cazase îi povestise 
despre portul orașului, în care soseau cu mii de 
ani în urmă romanii, pentru a-și procura 
coloranţii obţinuţi din cochilie de scoică, pe 
aceste meleaguri. Turnurile vechii fortărețe care 
se ridica odinioară pe locul orașului se aliniau 
încă pe strada principală și în timp ce le privea, 
desigur cu o curiozitate îndreptăţită, auzise pași 
în spatele ei, apoi simţise o lovitură puternică și 
o durere ascuţită în umăr. Căzuse la pământ. 


Îşi reveni încet din starea de inconștientă în 
care se aflase câteva ore, realizând că avea o 
durere acută la nivelul capului și nu-și mai 
simţea picioarele. 

— Mă auzi? Încearcă să deschizi ochii. Kit auzi 
o voce de bărbat, apoi o mână rece i se aşeză pe 

frunte. Bine, dacă nu poţi, nu vorbi, dar să știi 
că ești în siguranţă. Mă auzi? Kit nu răspunse. 
Se simţi ridicată din locul în care se afla. Ştia că 
era bine să deschidă ochii și să răspundă la 
întrebările care i se puneau, dar îi era mai uşor 
să recadă în acel întuneric... încearcă să-ţi revii, 
insistă vocea, ai reușit de câteva ori să vorbești 
coerent. Deschise ochii. Vocea i se părea 
cunoscută. Bărbatul era francez, sau poate 
italian? 

— Stai liniştită și concentrează-te asupra 
figurii mele până când îţi dispare ameteala. 
Kit îl privi printre gene. Părul îi ajungea 
până la umeri, pomeţii îi erau proeminenţi, 
nasul drept și ochii căprui-gălbui, dându-i 
un aer de masculinitate agresivă. Dar cine 
era el? Și unde se afla ea? De ce se simţea 
atât de rău? 

— Vă rog... Kit încercă să se ridice în șezut de 
pe canapeaua de piele pe care se afla. 

— Am spus să stai liniștită, se auzi din nou 


vocea bărbatului, o voce fermă și puternică. Ai 
primit o lovitură puternică la cap, așa că nu te 
mai agita. 

— Lovitură... Kit simţi lacrimi de neputinţă și 
durere. 

— Trebuie să-mi spui cum te cheamă și unde 
locuiești, dacă nu cumva ești turistă. 

— Turistă? repetă Kit. Nu știu. 

Putea fi turistă. Sau orice altceva, nu-și 
amintea nimic. 

— Încearcă să te relaxezi, ai fost destul de 
serios lovită iar animalul care ţi-a făcut asta ti-a 
luat și poșeta, aşa că nu te poți legitima. Am 
sperat ca atunci când îţi revii să ne poţi da 
detalii, dar după câte văd... Bărbatul ridică din 
umeri. Relaxează-te, deocamdată. Eu sunt 
Gerard Dumont. 

Francez, deci, își spuse Kit. Da, era evident. 

-Tu eşti...? 

— Eu... vocea îi pieri și deschise ochii larg. Eu 


suni... nu ştiu cine sunt... 

— Da, nu este ceva neobișnuit, nu-ți face pro- 
bleme. Bărbatul, în ciuda accentului franțuzesc, 
vorbea o engleză foarte corectă. Efectul loviturii 
se va diminua şi o să-ţi amintești cine ești. Kit 
privi impasibilă figura bronzată a bărbatului și 
făcu un efort să-și amintească. Trebuia să-și 
amintească ceva. Am anunţat poliția, mai spuse 
bărbatul. Se pare că ai fost atacată tocmai când s-a 
înregistrat un furt de bijuterii în oraș. De aceea 
n-ai fost considerată o prioritate. 

— O, zise Kit, dar unde mă aflu? 

— În biroul meu, îi spuse bărbatul ai cărui ochi 
aveau ciudate lumini gălbui. Nu-ţi amintești 
nimic? Priveşte hainele cu care ești îmbrăcată, 
poate asta te ajută cumva. Ar fi mai bine să-ţi 
revii înainte de sosirea poliţiei care-ţi va pune 
o serie de întrebări. Kit își privi picioarele și 
observă că era îmbrăcată într-o pereche de 

pantaloni albi și purta sandale de culoarea 
cafelei. Cu toate astea, nu-și putea aminti cine este. 

— Nu-mi pot aminti nimic, îmi pare rău. 

Poliţia sosi câteva minute mai târziu și cei doi 
ofiţeri vorbeau engleza destul de bine, dar ea nu 
le spuse mai nimic, repetând că nu știa cine este 
și unde se află. 

— Cred că doamna are nevoie de un medic, 
interveni Gerard. 

— Trebuie să merg cu ei? zise Kit privindu-l cu 
disperare, căci i se părea imposibil să părăsească 
singura persoană care-i devenise cunoscută. 

— Vei fi în siguranţă cu ei, spuse bărbatul și 
privi îngrijorat, sau așa i se păru lui Kit, la ceasul 
de aur masiv pe care-l purta la mână. 

— Văd că nu am de ales. Kit nu-și dădea seama 
dacă nu cumva glasul ei era prea strident, dar 
bărbatul nu putea exprima mai clar faptul că ea 
îl incomoda, și simţi nevoia să se revolte. 
Probabil că sunteţi un om foarte ocupat, dom- 

nule Dumont, nu vreau să vă mai rețin. Vă 
mulțumesc pentru amabilitate. Și atunci bărbatul 
o privi și ochii li se întâlniră pentru prima oară. 
— Aţi terminat? i se adresă Kit politistului, un 
bărbat în jur de cincizeci de ani. Vă rog să mă 
duceti la cel mai apropiat spital și vom continua 
discuţia acolo. 

Oare ea era obișnuită să dea ordine oame- 
nilor? Se miră, căci nu i se părea firesc să vor- 
pească astfel. Era speriată, nefericită, bolnavă și 
disperată dar acest bărbat îi dăduse clar de 
înțeles că nu voia să se implice în cazul ei. O 
podidiră lacrimile, dar încercă să le stăvilească. 
Va avea tot timpul să plângă. 

— Te rog să nu mă judeci greșit, îi spuse 
bărbatul, sprijinind-o să se ridice. Am o întâlnire 
foarte importantă. Eu... 

— Mulţumesc mult, domnule Dumont. Kit 
încercă să se țină pe picioare şi-i întinse mâna 
tremurând. Sper că nu vei întârzia din cauza 

mea... Il auzi spunând ceva în limba franceză, 
dar căzu imediat în aceeași stare de inconștientă 
și întunericul puse stăpânire pe ea. 


Se trezi într-o încăpere mică, albă, cu miros 
puternic de antiseptice și avu sentimentul că a 
ajuns în acest loc răzbătând din acea lume a 
întunericului în care se aflase până atunci, o 
lume de voci necunoscute, de chipuri pe care nu 
le mai văzuse vreodată, dominată de durerea 
puternică pe care o simţea la cap. Încercă să-și 
miște încet capul pe pernă. Văzu o sonerie chiar 
lângă patul ei și apăsă cu grijă pe buton, plim- 
bându-și în același timp privirea prin încăpere. 
Văzu o fereastră mică, cu draperii gri prin care 
lumina se strecura cu greutate. Nu avea idee 
unde se afla. Și ceea ce era mai grav, nu știa cine 
este. Închise ochii și se rugă să se poată calma. 
Își amintise cum căzuse pe strada aceea fierbinte 

și prăfuită și se lovise cu capul de caldarâm. Apoi 
fusese transportată într-o cameră răcoroasă și își 
aminti... deodată gândurile ei se întrerupseră 
brusc. Da, și-l aminti pe Gerard Dumont. Dar 
când deschise ochii, fu surprinsă să constate că 
el o privea cu acei ochi mari care o uimiseră de 
cum îi văzuse. 

— A, te-ai trezit, spuse el și-i zâmbi. Doctorul 
spunea că dacă vei dormi câteva ore te vei simţi 
mai bine. 

— Mă aflu într-un spital? 

— Doar în noaptea asta, îi spuse el. Nu-ţi face 
griji. Ai suferit o contuzie și... el se opri brusc. 

— Și? 

Dar sora o luă în primire luându-i temperatu- 
ra, lucru care făcu imposibilă conversaţia, după 
care îi luă tensiunea, cu multă dexteritate. 

Dumont se sprijini de un perete pentru a-i 
lăsa asistentei loc să se miște și urmări scena, cu 
braţele încrucișate. Kit simţi că obrajii încep să-i 

ardă. Desigur, el nu avea dreptul să se afle acum 
în camera ei de spital, pentru că era aproape un 
necunoscut! Iar la început bărbatul căutase să se 
debaraseze de ea. Imediat ce scăpă de ter- 
mometru, ea începu să vorbească. 

— Apreciez ajutorul pe care mi l-aţi dat, dom- 
nule Dumont, dar cred că este cazul să plecaţi 
acum. Nu vreau să vă mai deranjez cu nimic. Mă 
simt bine, mă aflu într-un spital, așa că... 

— Este o clinică privată, de fapt, o corectă el, 
zâmbindu-i asistentei care se aşezase pe margi- 
nea patului ei și urmărea scena fără a ști ce se 
întâmplă. Iar întrucât eu voi achita nota de plată, 
nu văd de ce te-ar deranja prezența mea. 

— Dar de ce? Nu sunt spitale aici? Mă refer la... 

— Știu la ce te referi. El îi zâmbi. Și aș vrea să 
te asigur că nu voi avea nici un fel de pretenţii. 
Poţi fi liniștită, nu ești genul meu. 

— Eram sigură de asta, îl străfulgeră ea. $i 
chiar mă bucur că nu-ţi plac! 

— Totul a început din momentul în care te-am 


găsit căzută la picioarele mele și n-am putut să 
nu te ajut. Și aş vrea să știi că spitalele de aici nu 
sunt tocmai ceea ce ai văzut tu în Anglia. Bănu- 
iesc că de acolo vii, nu? 

— Cred că da. Probabil că arăt a englezoaică, 
nu? 

— Foarte, o asigură el. Și comportamentul este 
cel al unei englezoaice. 

— Ce vrei să spui? îl întrebă ea revoltată. 

— Eşti rece ca un castravete și foarte înțepată. 
Nu-ţi place descrierea mea? 

— Mă pot descurca cu asta, i-o reteză ea scurt, 
apoi se rușină imediat de ingratitudinea ei. Dar 
de ce era dispus acest străin să plătească pentru 
ca ea să fie internată într-o clinică privată? 
Trebuia să fie ceva la mijloc, își spuse ea. Sau nu 
cumva ea nu avea încredere în oameni? Nu știa, 
de fapt nu mai știa nimic acum. Se simţi cuprinsă 
de panică. 

— Este vreo oglindă pe aici? 


— Arăţi minunat... 

— Nu mă interesează cum arăt. Vreau doar să 
văd... cine sunt și cum sunt. 

— Desigur. Figura lui se îmblânzi dintr-o dată. 
O să chem asistenta să te ajute până la oglinda 
de la baie, ca să nu apară probleme în cazul în 
care te vei simti rău. Îti vei recăpăta memoria 
destul de repede, nu te teme, iar poliţia va con- 
tinua cercetările. 

— Oare am venit singură aici? Nu am cumva vreun 
copil care mă așteaptă pe undeva? Nu știu nimic, 
poate am un animal pe care nu-l va îngriji nimeni... 

— Este adevărat, spuse el grav, ar putea fi cineva 
care să depindă în exclusivitate de tine, dar cu cât 
vei încerca să te concentrezi mai mult, cu atât mai 
greu îti va fi să-ţi amintești, în starea în care te afli. 

— Este ușor să spui asta, dar dacă ai fi în pielea 
mea... de fapt, bărbaţilor nu li se întâmplă astfel 
de lucruri. 

— De ce crezi că bărbaţii nu sunt ţinta atacurilor? 


— Nu, poate că nu este așa cum cred eu, dar 
de obicei, bărbaţii sunt cei care conduc lumea, 
femeile sunt cele slabe, ele sunt cele conduse... 
vocea îi pieri subit și se miră și ea de ceea ce 
spusese. Trebuia să-și amintească... 

— O voi chema pe asistentă, este mai bine 
să lași orice consideraţii asupra bărbaţilor 
deoparte și să încerci să te destinzi și să te 
odihnești. Kit nu ridică ochii când vorbi 
bărbatul, iar când ușa se închise în urma lui, 
se rezemă de perne, respirând adânc.Trăia un 
coșmar. Era vulnerabilă, neajutorată... inima 
începu să-i bată cu putere, iar când asistenta 
intră, Kit ar fi fost gata s-o sărute, atât de feri- 
cită era că se afla o altă fiinţă omenească 
alături de ea. Se îndreptă spre baie la braţul 
femeii, și insistă ca aceasta s-o aștepte în faţa 
ușii, după ce-i promise de două ori că nu va 
încuia ușa, apoi se privi în oglinda de dea- 


20 


supra chiuvetei. Din oglindă o privea o figură 
cu ochi mari, cenușii, cu gene lungi, un nas 
drept, dar mic și o gură cu buze generoase. 
Avea părul castaniu cu reflexe roșiatice, 
trăsăturile îi erau armonioase și pe vârful 
nasului avea chiar și pistrui. Era o fată 
atrăgătoare, deși nu făcea parte din categoria 
femeilor care să câștige vreun concurs de fru- 
musețe. Dar era o figură care putea să 
aparțină oricui, era figura unei străine. Ce 
trebuia să facă? Era singură într-o ţară 
străină... sau așa credea. Oare poliţia va 
descoperi ceva? Și acest bărbat, Gerard 
Dumont. De ce simţea ea oare că era mai bine 
să scape de el cu prima ocazie? Putea să se 
bazeze pe instinctele ei? 

Bărbatul o aștepta în salon iar când văzu că fata 
se întoarce sprijinită de asistentă, răsuflă ușurat. 

— A sunat poliţia, spuse el imediat ce Kit se 
aşeză pe pat. Din păcate nu au descoperit nimic 

important... se pare că ești o fată plină de mis- 
tere. Va veni și medicul să te examineze și cred 
că vei putea părăsi clinica. 

— Şi unde să mă duc? La ambasada engleză? 

— Ar fi mai bine să iei micul dejun, apoi... 

— Aș prefera să aud chiar acum ce vrei să spui, 
zise ea hotărâtă, cu bărbia înainte, ceea ce pe el 
îl făcu să zâmbească. 

— Cum dorești. Voiam să-ţi spun că mi se pare 
logic să rămâi undeva, unde ești în siguranță, 
până când poliţia va afla cine ești, nu crezi? Și 
fără bani, nu prea văd unde te-ai putea duce. 

— Te asigur că ţi-aș înapoia totul, până la 
ultimul ban. La fel și pe cei pe care i-ai cheltuit 
cu spitalizarea mea. 

— Nu fi ridicolă! Nu despre bani este vorba aici. 
Mi se pare normal să accepti invitaţia mea am 
câteva camere libere în casa mea din Marrakesh și 
întrucât sunt o persoană cunoscută în mediile de 
afaceri, poliţia n-ar avea nimic de obiectat... 

— Cred că glumești! Nu m-am născut ieri, 


domnule Dumont! Dacă te aștepți să plătesc 
pentru ajutorul pe care mi l-ai acordat, te înșeli! 
Prefer să stau într-o celulă a poliţiei, drept cine 
mă iei? 

— Drept ceea ce ești, o tânără absurdă. 
Nepoliticoasă, ridicolă... iar dacă vrei să fiu 
impertinent, află că nu mă atragi sexual. Ti-am 
făcut o ofertă prietenească, atâta tot. 

În momentul acela, Kit își pierdu controlul și 
lacrimile îi inundară faţa. Deveni conștientă de 
situaţia în care se afla și-și acoperi faţa cu mâinile 
pentru a-și masca disperarea. 

— Dumnezeule! șopti el, și o ridică în braţe 
încercând s-o calmeze, conștient de criza 
declanșată de vorbele lui dure. Căci fata era într- 
adevăr speriată, nimic nu putea fi mai rău decât 
spaima de a nu ști cine era, singură într-o lume 
străină, cu un străin în faţă, fără amintiri, fără tre- 
cut, doar cu un viitor nesigur. 

Capitolul 2 


Kit nu conștientiză momentul în care începu 
să considere prezenţa lui Dumont mai mult 
supărătoare decât liniștitoare. Poate că totul se 
datora mirosului acela masculin emanat de 
trupul lui puternic, after-shave-ului lui, sau 
poate, energiei latente pe care o intuia în trupul 
acela puternic, sau vocii lui profunde, mascu- 
line. Indiferent cum ar fi fost, după ce trecu de 
criza de plâns începu să se simtă neliniștită și 
ameninţată. Dar mai existau și emoţii de alt gen 
care îi făceau pielea de găină. 


24 


— Imi pare rău. Când fata făcu cea mai mică 


mișcare de a se elibera, el îi dădu drumul ime- 
diat, dar privirea lui continuă s-o cerceteze. 

— Ai idee de unde vine această ostilitate a ta? 
o întrebă el. De ce te simţi atât de ameninţată de 
prezența unui bărbat? 

— Ameninţată? Dar nu mă simt astfel... Kit îl 
privi cu ochii mari, îngrozită că bărbatul îi putea 
citi gândurile cu atâta ușurință. 

— Da, te simţi ameninţată, repetă bărbatul 
privind-o, conștient de efectul pe care-l avea 
asupra ei. Urcă-te în pat. Sora îţi va aduce ceva 
de mâncare. 

— Nu mă simt deloc ameninţată, ripostă Kit, 
refuzând să-i asculte ordinele. 

— Ţi-am spus care este diagnosticul medicu- 
lui? Ai suferit o contuzie, zise el pe un ton 
moderat de data asta, dar ferm. Și mai ai, desi- 
gur, şi o complicaţie secundară, care duce la 
amnezie. Oricum... el se opri și făcu un gest către 

pat. Lovitura pe care ai primit-o la cap n-a fost 
chiar atât de puternică pentru a justifica 
pierderea memoriei. 

— Vrei să spui că simulez ? îl înfruntă ea. Te 
asigur că... 

— Nu, nu asta am vrut să spun, o întrerupse 
el brusc, și te rog, de dragul meu, dacă nu de al 
tău, urcă-te în patul ăsta blestemat, n-am chef 
să te culeg de pe podea, pari destul de 
dărâmată. 

— Îţi mulțumesc, spuse fata furioasă și reuși să 
se deplaseze până la pat traversând încăperea, 
cu oarecare viteză, cu toate că o durea capul 
cumplit de tare şi picioarele îi tremurau. 

— Ceea ce vreau să spun, sau mai precis ceea 
ce vrea doctorul să spună, este că un eveniment 
petrecut înainte de accident te face să vrei să 
blochezi trecutul, spuse el pe un ton mai blând 
de data asta. Ceva ce nu vrei să-ţi amintești, ceva 
care-ţi provoacă durere... 

— De data asta tu ești cel ridicol, am avut un 


accident, am fost lovită la cap, asta este tot... 

— Stiu despre acest accident, nimeni nu-l 
neagă, dar accidentul a permis memoriei tale să 
se ascundă în spatele lui, să se refugieze, dacă-ţi 
place mai mult acest termen. 

— Nu, nu-mi place, vrei să spui că sunt o 
dezechilibrată, nu? 

— Dumnezeule, n-am mai întâlnit o asemenea 
făptură dificilă... 

— Şi unde este acel doctor minunat care a pus 
un astfel de diagnostic? întrebă ea supărată. O să 
am plăcerea de a-l cunoaște? 

— După masă, desigur. 

În momentul acela intră sora aducându-i tava cu mâncare. 

— Te rog să mănânci tot ce ţi s-a adus, spuse 
bărbatul pe un ton autoritar. 

— Nu pot mânca nimic. 

— Ba o vei face, altfel va trebui să te îndop, 
replică el pe un ton care nu admitea împotrivire. 

Kit îi înfruntă privirea și realiză că ar putea 


pierde bătălia cu el, dacă ar insista cu refuzul ei. 
Începu să mănânce și descoperi după prima 
înghițitură de croissant că, de fapt, îi era foarte 
foame. 

— Ei, ai luat vreo hotărâre? o întrebă bărbatul 
după ce ea înghiţi și ultima bucăţică. Și te rog să 
nu-mi insulti inteligenţa întrebându-mă ce fel de 
hotărâre. N-aș putea suporta asta. El se ridică și 
statura lui masivă domină dintr-o dată încăperea. 
Trebuie să plec, am o întâlnire la nouă. 

— Foarte bine, zise ea și ridică mâna pentru a 
îndepărta o șuviţă care-i acoperea fruntea, ocazie 
cu care realiză că mâna îi tremura foarte tare. Se 
simţi umilită. 

— Te înspăimânt atât de tare? o întrebă el cu 
un glas blând. N-aș vrea s-o fac, dar îmi 
amintești de o pasăre pe care am găsit-o cu câte- 
va luni în urmă zbătându-se pe drum, cu o aripă 
frântă. M-a ciugulit de mână de câteva ori, de 

frică, apoi... El se opri dintr-o dată și Kit îl privi 
fascinată imaginându-și un bărbat atât de masiv, 
ținând prizonieră o pasăre atât de mică. 

— Şi? întrebă ea. 

— I s-a oprit inima. Dacă s-ar fi relaxat o 
secundă, dacă ar fi avut puţină încredere în mine 
aș fi ajutat-o să supraviețuiască. N-am vrut decât 
s-o ajut... dar... bărbatul se îndreptă spre ușă, o 
deschise și se mai întoarse o dată s-o privească. 
Dacă nu vrei să vii acasă la mine, nu este nici o 
problemă... Va veni imediat și doctorul, veţi dis- 
cuta, iar eu voi reveni după prânz ca să-mi spui 
ce ai decis. Oricum, aș vrea să știi că sora mea 
locuiește aici, la Marrakesh, așa că nu vei fi sin- 
gură cu mine în Casă. 

Kit lăsă capul pe pernă și se simţi mai bine 
după plecarea lui. Apoi, mai ridică o dată capul 
și privi spre ușă ca și cum ar mai fi avut ceva de 
adăugat, după care-și spuse că era evident faptul 
că bărbatul n-o găsea deloc atrăgătoare. Dar era 

mai bine în situaţia în care se afla ea. Kit 
îndepărtă cu mâna o scamă imaginară și încercă 
să ghicească ce preferințe avea acest bărbat în 
materie de femei: voluptuoase, sexy, cu trupuri 
bine făcute și bineînţeles știind ce să facă cu ele. 
Cu sâni mari, șolduri pline, gură senzuală... 
această descriere mentală îi aduse în planul 
secundar al minţii o imagine care se contura 
oarecum în ceaţă. Se strădui să-și amintească 
orice, legat de acest subiect. Dar nu putu aduce 
mai aproape de ea această imagine care i se con- 
turase cu greu și dispăruse repede. Kit se 
încruntă. Poate că avusese dreptate să-l întrebe 
pe Gerard dacă o considera dezechilibrată. 
Gemu și se întoarse pe o parte ca să aștepte 
sosirea medicului care ar fi trebuit să-i răspundă 
la toate întrebările. Un singur lucru îi era clar 
până acum: trebuia să părăsească acest loc cu 
Gerard Dumont, indiferent dacă acesta avea sau 
nu O soră. 

Părăsiră clinica exact la trei și jumătate și ime- 


diat ce ieși, Kit simţi aerul înăbuşitor de afară 
care o izbi cu putere. 

— Te simţi bine? O întrebă Gerard deschizân- 
du-i portiera mașinii. 

— Desigur. Dar nu era aşa. Nu numai căldura 
înăbușitoare o deranja ci şi lumina orbitoare de 
afară, care-i producea o durere cumplită de cap, 
dar nu acesta fu motivul pentru care picioarele 
începură să-i tremure și inima să-i palpite, și avea 
o senzaţie ciudată în stomac. Gerard era cauza 
acestor neajunsuri. Acest bărbat foarte viril, care 
o depășea cu mult ca înălțime și exercita o influ- 
enţă incontestabilă asupra ei, era periculos dar și 
atrăgător. De ce fusese de acord să plece cu el? 
se întrebă ea așezându-se în mașina bărbatului, 
căci picioarele n-o mai duceau. Acesta îi zădărni- 

cise orice urmă de împotrivire, iar telefonul 
surorii lui, Colette, fusese un element în 
favoarea lui. 

— De ce i-ai cerut Colettei să mă sune? 

— Ştiu ce gândești și, într-un fel, ai dreptate. 
Gerard se întoarse spre ea și o privi cinic. Crezi 
că m-am folosit de ea pentru a obține ce doresc, 
nu? 

Fata îl privi fără un cuvânt, întrebându-se dacă 
nu era prea târziu să sară din mașină și să se 
întoarcă la clinică. 

— Poate că așa este, dar am făcut-o spre binele 
tău. Te afli într-o tară străină, sau așa pre- 
supunem, până vom afla ceva despre tine, și alt- 
fel ti-ar fi cam greu să te descurci, aici în 
Maroc. Tu ești pasărea cu aripa frântă pe care 
am găsit-o pe drum atunci, indiferent cât îţi dis- 
place comparatia. Ştii că ai putea fi ţinta unui alt 
atac? Sau ai putea fi răpită pentru a se cere o 
răscumpărare? Cu aerul tău englezesc și ati- 

tudinea ta virginală, ai dispărea destul de repede 
de aici. Sau nu mă crezi? Ai fi singură printre lupi... 

Oare el avea de gând s-o vândă vreunui șeic 
sau negustor de sclavi? Nesimţindu-se deloc în 
largul ei sub privirea ochilor lui căprui, fata îl 
privi incapabilă de a scoate vreun cuvânt. 
Încercă să-și mascheze frica din priviri. De fapt, 
ea avea autorizaţia poliției pentru a sta în casa 
lui Gerard, deci știau de unde s-o ia. Desigur, 
dacă el ar fi avut intenţii rele n-ar fi lăsat ca foarte 
multă lume să afle despre ea. 

— Colette este o realitate. Casa mea, de aseme- 
nea. Sunt un bărbat perfect normal care n-ar mai 
fi dormit bine noaptea dacă te-ar fi lăsat singură 
într-o astfel de lume. Mă gândesc că discutând cu 
Colette care este o fată cam de vârsta ta, poate îţi 
vei aminti ceva, care să-ţi deblocheze amintirile. 
Gerard își așeză o palmă peste mâna ei iar fata și-o 
retrase repede. Acum ne îndreptăm spre locul în 
care ne așteaptă avionul meu. 

— Avionul tău? repetă fata. Apoi își spuse că 


era cam greu să creadă că astfel de lucruri i se 
întâmplau tocmai ei. Nu era prea sigură cum 
ajunsese să stea în dreapta proprietarului aces- 
tei mașini. În dimineaţa în care fusese interogată 
de poliţie ea pusese câteva întrebări despre 
Gerard Dumont și aflase că acesta era un renu- 
mit om de afaceri, dintre cei mai respectaţi în 
Maroc, și derula multe afaceri în Casablanca, 
Essaouira și Marrakesh, cu fructe și pește, că 
avea propria-i flotă cu care-și trimitea produsele 
în străinătate, și o mulțime de case pe care le 
deţinea în multe orașe ale Marocului. Era foarte 
bogat, după cum i se spusese. Numai că... nu se 
precizase nimic dacă este sau nu căsătorit... sau 
îndrăgostit de vreo femeie. 

— Nu se știe nimic concret, deși circulă tot 
felul de poveşti legate de aventurile lui... 
Doctorul îi mai spusese apoi că părinţii lui 
Gerard muriseră de câţiva ani iar sora lui, 

Colette, era logodită cu un francez din Maroc, iar 
dacă ea va accepta invitaţia lui Gerard, pe care 
doctorul o considera binevenită, va fi tratată cu 
mult respect. Telefonul Colettei o făcu să 
cedeze. Sora lui Gerard i se adresase foarte na- 
tural și părea dornică s-o ajute. Totul fusese 
foarte bine până când îl văzuse din nou. Toate 
temerile ei reveniseră atunci, accentuându-se. 

— Nu prea îţi plac, micuţo, este adevărat? Era 
mai mult o afirmaţie decât o întrebare și după ce 
aruncă o privire grăbită, ea se decise că era mai 
bine să nu-i răspundă. De fapt, nici nu știa ce să 
spună. Nu putea spune că bărbatul îi displăcea; 
de fapt ar fi fost culmea ingratitudinii căci el 
fusese foarte bun cu ea. Dar o deranja puterea 
pe care o degaja el, aroganta și felul în care îi 
domina pe cei din jur... o intriga și o speria în 
același timp. Kit îşi întrerupse gândurile brusc. 
Nu avea încredere în el. Îl mai privi o dată și 
observă că el zâmbea la fel de cinic. 

— Sunt curios să aflu cine ești, de fapt, spuse 


el cu blândeţe, îmi plac oamenii foarte cinstiţi, 
indiferent dacă sunt bărbaţi sau femei, şi de mult 
n-am mai fost pus într-o situaţie atât de ciudată. 
Mai ales de o femeie atât de frumoasă. 

— Parcă ieri nu-ţi plăceam, sau, cel puţin, asta 
afirmai. 

— Am minţit. 

Kit vru să spună ceva care să detensioneze 
situaţia dintre ei, dar nu găsi cuvintele potrivite și 
se rezumă la a privi drumul pe care-l înghițea 
mașina lui performantă, străduindu-se să se rela- 
xeze, să se bucure de peisajul acela minunat. Și 
avea ce admira. Trecură printr-o zonă cu relief 
foarte variat, începând cu mile întregi de dune, 
ajunseră la pășunile mănoase de la poalele 
munţilor Atlas, pe care pășteau mii de capre și oi, 
apoi la pantele abrupte pe care creștea stejarul și 
pinul. Dar nimic nu i se păru mai plin de 
ciudăţenie și de inedit decât populaţia Marocului. 

In fiecare oraș, mare sau mic, se aflau zeci de 


comercianți marocani și europeni, îmbrăcaţi în 
veșminte tradiţionale, alături de berberi și arabi cu 
dish-dashele lor, cu pelerinele lor largi, cu femeile 
îmbrăcate în gri și negru, cu feţele acoperite de 
văluri. Cât despre mijloacele de transport... Kit 
privi pe fereastră la mașinile somptuoase care cir- 
culau printre taxiurile vechi care abia mai hur- 
ducăiau pe drumurile desfundate, alături de 
cămile chioare, cai, măgari, biciclete și orice alt 
mijloc de transport pe care-l cunoscuse lumea. Kit 
deveni dintr-o dată conștientă că ea nu aparţinea 
acestor locuri, poate venise aici în vacanţă, totul 
era prea nou și incitant pentru ea. Vacanţă? Dar 
parcă plecase din cauza unei dispute puternice 
ceva legat de un inel... Se uită la mâna la care nu 
purta nimic, apoi orice imagine care începuse să i 
se contureze în minte pieri așa cum apăruse. 
Realiză dintr-o dată că părăseau şoseaua, apucând 
pe un drum lăturalnic. 

— Te întrebam dacă ai văzut vreodată capre 


care se urcă în pomi pentru a mânca direct de la 
sursă, îl auzi pe Gerard. Uite, acolo. Kit privi 
spre locul pe care i-l indicase el, unde se afla un 
pom cu frunze ca de măslin și zări surprinsă 
câteva capre care se aflau printre crengi și 
ronțăiau de zor frunzele și fructele. 

— Nu mi-aş fi închipuit că există şi așa ceva! 
rosti Kit surprinsă. 

Gerard începu să râdă, încântat de reacţia ei. 

— Pomii pe care-i vezi nu cresc decât în tinu- 
turile astea, spuse el pornind din nou motorul, 
caprele adoră fructele astea. Semințele pe care le 
vezi sub pomi sunt adunate și spălate, apoi din 
conţinut se extrage un ulei foarte bun pentru 
gătit. Acest mic incident diminuă starea de tensi- 
une dintre ei, dar apropierea lui îi făcea inima să 
bată nefiresc. Oare el o considera atrăgătoare? 
Ajunseră la terenul pe care se afla un avion pri- 
vat în mijlocul ceţii și prafului, și înțelegând că 


38 


Gerard era cel care-l pilota îl întrebă încotro era 
Marrakesh-ul. Totul i se părea ireal, nebulos, 
începând cu internarea în acea clinică și se 
strădui să realizeze dacă totul era aievea sau era 
un coșmar. 

— Marrakesh? repetă Gerard cu vocea lui pro- 
fundă. Stai să vedem. Este cel mai „african „ oraș 
din Maroc, la poalele munţilor Atlas, la sud de 
Casablanca. Regiunea e foarte uscată dar apa 
este pompată de la mare adâncime și ridicată 
apoi în rezervoare, așa că o să poţi face baie, căci 
există apă din belșug. EI îi aruncă o privire 
rapidă iar ea roși ca și când ar fi fost dezbrăcată. 
Este o regiune a contrastelor, în care noul per- 
sistă alături de vechi, agricultura este pe alocuri 
primitivă, pentru ca în alte regiuni să se 
folosească mijloace foarte moderne de cultivare 
a pământului, să se dezvolte diferite industrii; 
există aici chiar și o piaţă de cămile în fiecare joi, 
ca să nu mai vorbim de târgurile foarte vechi în 

care-i mai poţi întâlni pe Djemaa-el-Fna, vrăjitorii 
care fac șarpele să iasă dintr-un coș prin cânte- 
cele lor meșteșugite, acrobati, vraci bătrâni care 
demonstrează puterea unor leacuri miraculoase, 
dansatoare din buric. O să te duc acolo imediat 
ce te vei simţi mai bine, dar vei vedea și palatele 
medievale și monumentele... 

— Nu este nevoie, îl întrerupse ea brusc. De 
fapt, nu vreau să te simţi obligat să-mi arăţi toate 
astea, domnule Dumont, ai fost deja extrem de 
amabil. 

— Mă cheamă Gerard. Și nu-ţi face probleme, 
toate astea le poţi vedea și cu sora mea, 
Colette. 

— N-am vrut să... 

— Am înțeles perfect. Nu-ţi plac defel și de asta 
încerci să mă eviti. Dar nu-ţi face probleme în 
privința mea, vei avea nevoie doar de câteva zile 
ca Să intri în normal, timp în care nu te voi 
deranja cu nimic. 

Kit merita această intervenţie și era perfect 


conștientă de asta. 

— Nu vreau să interpretezi spusele mele drept 
scuză, dar nu înţeleg nici eu de ce mă comport 
astfel. N-am cerut să fiu adusă aici și nu înţeleg 
de ce ai insistat să vin! şuieră Kit. 

— Nici eu nu-mi dau seama de ce am făcut-o, 
sfârși prin a recunoaște Gerard. 

— În acest caz, să ne întoarcem la Casablanca, 
începu ea furioasă dar se opri brusc realizând 
importanța propriului ei cuvânt. De ce spusese 
Casablanca? Accidentul ei se petrecuse pe 
străzile Essaouirei! 

— Casablanca, repetă Gerard, cred că ar fi 
bine să cerem poliţiei să se orienteze într- 
acolo. 

— Nu mai știu, capitulă Kit cu un aer 
obosit, privind pantalonii albi și bluza cafe- 
nie care fuseseră bine spălate și călcate de 
asistenta de la clinica particulară. Cândva ea 

intrase într-un magazin și-și cumpărase aces- 
te lucruri, cum de nu-și mai amintea nimic? 

— O să mă ocup eu de asta, spuse Gerard, 
aruncându-i o privire. Dar oricum nu 
intentionez să te mănânc de vie, așa că te rog, fii 
mai atentă cu mine, nu mă răni la tot pasul... 

— Îmi cer scuze, spuse Kit, lăsând ochii în jos. 
În faţa lor se conturau deja cartierele mărginașe 
ale Marrakeshului, unde îi aştepta un Ferrari, 
condus de un arab de vârstă mijlocie. 

— Assad! Cei doi bărbaţi îşi strânseră mâinile 
apoi Gerard se întoarse spre ea, mai relaxat: el 
este prietenul și tovarășul meu de afaceri, Assad. 
Vorbeşte franceza, spaniola, araba, dar, din 
nefericire, puţină engleză. De fapt, nici perso- 
nalul meu nu vorbește engleza. Casa este destul 
de aproape de aici. Mergem? Assad va veni după 
noi. Ai nevoie de o baie și mult somn, spuse 
Gerard, și le vei avea la Del Mahari. Astfel se 
numește casa mea. 

— Del Mahari? repetă ea, sună frumos. 


— Da, înseamnă curse de cămile. Acesta era 
sportul preferat al tatălui meu, dar eu prefer 
cursele de cai. Am câteva exemplare reușite cu 
sânge arab şi berber. Îţi place călăria? 

—Da, n-aş putea spune că nu... Apoi spuse cu 
mai multă convingere: da, știu să călăresc deși 
nu-mi amintesc unde am învăţat. 

Ajunseră în dreptul unei grădini în care Kit 
reuși să distingă trandafiri roșii şi iasomie, apoi 
mașina se opri în fața unor porți mari, de fier, 
care fură deschise pentru trecerea Ferrari-ului. 
Gerard opri motorul și recunoscu așa, ca pentru 
sine, că fata îi cam furase minţile. O privi cu tan- 
dreţe și-i spuse: 

— Bine ai venit în casa mea, pisicuțo. Kit se 
trezi sărutată. 

Capitolul 3 


Luată prin surprindere, Kit simţi nevoia să 
reacționeze violent după ce, pentru o secundă 
îngheţase, lăsându-și buzele pradă gurii lui. 
Reacţionă violent, lovindu-se cu capul de 
portiera mașinii. 

— Ce s-a întâmplat? o întrebă Gerard şocat, 
te-am sărutat doar, fetiţo, ce naiba ai crezut că se 
întâmplă? 

— Eu... Vocea îi pieri iar ea, privindu-l, 
deveni tot mai conștientă de ochii lui, de miro- 
sul de iasomie pe care-l aducea aerul nopții. 

Nu știu, îmi pare rău... Fata trase aer în piept. 
Nu m-am așteptat să faci asta, sunt musafirul 
tău. 

— Era un sărut de bun-venit, nimic mai 
mult. 

— Îmi pare rău, repetă fata conștientă că 
exagerase. 

— Atunci, mai încercăm o dată? 

Era ultimul lucru pe care se aștepta să-l audă 
și îl privi cu ochii ei mari, care-i puneau în evi- 
denţă nasul pistruiat. Un sărut, nimic mai mult, 
zisese el. Când Gerard îi atinse buzele cu gura lui 
senzuală, ea simţi că începe să tremure ușor, ba, 
spre uimirea ei, se deschise toată sub sărutul lui 
care devenea tot mai apăsat, mai insistent. Un 
sărut? Acesta era un sărut? Dacă așa era, 
înseamnă că ea nu mai fusese sărutată vreodată. 
Gerard își sprijini mâna de spătarul scaunului ei 
pentru a o trage mai aproape, dar nu făcu nici o 
altă încercare de a o mângâia. 

— După cum am mai spus, îţi urez bun venit 


în casa mea, sper că te vei simţi bine aici, spuse 
el cu un aer prietenesc de data asta. 

Porni motorul înainte ca ea să-i poată 
răspunde și trecură de porţile masive ale 
grădinii, ea încercând disperată să-și con- 
troleze picioarele care-i tremurau. Acesta era 
un bărbat care nu-i plăcea, pe care abia îl 
cunoscuse, dar de ce reacţiona astfel la sărutul 
lui? Ce fel de femeie era ea? Încercă să renunte 
la obsesia de a afla mai multe despre sine și să 
se concentreze asupra peisajului. În faţa lor 
apăru o casă superbă, în stil tradiţional maro- 
can, cu ornamentaţie specifică locului și 
arcade frumos sculptate. Gerard opri mașina 
în faţa unei uși masive care se deschise imediat 
lăsând să apară o femeie subţirică de vreo 
treizeci de ani, cu un zâmbet foarte plăcut, 
îmbrăcată într-o rochie de casă în stil 
tradițional marocan. 

— Ea este soţia lui Assad, Amina. Fratele lui 


Assad, Abou, lucrează și el aici cu soţia lui 
Halima și și-au adus și copiii. Din nefericire, 
Assad și Amina nu au copii, iar el a reușit să 
treacă peste ispita de a-și lua o a doua sotie, 
lucru permis de legea musulmană mai ales dacă 
prima soţie nu-i poate dărui copii. 

— Cine spune că este doar vina ei? Poate că el 
e vinovatul. 

— Este posibil, admise Gerard, dar te rog să 
nu lași să se vadă că știi toate acestea, bărbaţii 
marocani sunt foarte mândri și se consideră 
extrem de virili. 

— Nu numai cei marocani, șopti Kit, tot sexul 
vostru este foarte nedrept în astfel de situaţii. 
Nu-i poți ajuta pe cei doi amici ai tăi? 

— N-o pot face până când Assad nu-mi solicită 
ajutorul. 

— Cred că uneori bărbaţii pot fi cele mai 
proaste creaturi de pe pământ, șopti Kit. 

Amina îi întâmpină bucuroasă și deși Kit nu 


înțelese nici un cuvânt din cele rostite de ea, 
figura ei blândă și frumoasă, zâmbetul destins, 
fură semne de  bun-venit, destul de 
convingătoare. Gerard o luă de braţ şi o conduse 
pe sub bolta din faţa casei, apoi coborâră câteva 
trepte şi intrară într-o altă grădină, cu plante 
tropicale care-și risipeau miresmele printre 
superbe fântâni arteziene. 

— Ai o casă superbă, Gerard. 

— Da, sunt un bărbat norocos. Am aparta- 
mente la Essaouira și Casablanca pentru că 
petrec mult timp în aceste orașe, dar casa de 
aici este preferata mea.Vino să ţi-o arăt în 
întregime, apoi vom bea răcoritoarele oferite 
de Amira. Gerard o conduse prin diferite 
încăperi cu mobilier oriental, cu sofale, fotolii, 
măsuţe joase cu încrustaţii de aur și argint. 
Cărţi scumpe legate în piele marocană, cu 
încrustaţii aurii, se înşirau pe rafturile 

împodobite cu statuete de marmură. Podelele 
erau acoperite cu covoare persane. Dar prefe- 
rară să se întoarcă în grădină, locul în care 
Gerard se simţea cel mai bine, unde cerul era 
deja plin de stele, iar aerul înmiresmat de par- 
fumul iasomiei şi al magnoliei. Amina îi aștepta, 
discutând cu o altă femeie, mai înaltă, pe care 
Gerard i-o prezentă ca fiind Halima, cumnata 
acesteia. 

— Te rog să guști câte puţin din ce-ţi vor oferi 
ele, ca să faci o impresie bună, șopti Gerard, 
când văzu că femeile aduseseră farfurii cu felu- 
rite mâncăruri, și boluri cu fructe. Kit gustă din 
toate bucatele, se delectă cu baclava și bău ceai 
verde, apoi se sprijini de spătarul fotoliului 
forţându-se să nu adoarmă. Dar fără să vrea tot 
aţipi, şi se trezi purtată de braţele puternice ale 
unui bărbat. 

— Gerard? Îmi pare rău cred că am adormit, 
dar pot să merg singură... 

— Nu mai scoate o vorbă! In două minute o să 


fii în pat şi o să dormi cât vrei. 

Kit deveni dintr-o dată foarte conștientă de 
trupul lui puternic, de mirosul trupului lui. 
Unde se gândea el s-o culce? În care pat? Nu 
cumva al lui ? 

— Colette ţi-a cumpărat câteva lucruri, 
dar din nefericire ea nu este acum aici, a 
avut o întâlnire foarte importantă și n-a 
putut să te întâmpine, dar mâine vă veţi 
cunoaște. 

— Mulţumesc... Kit se simţi ridicol de vulnera- 
bilă când Gerard o conduse într-o cameră cu un 
tapet cu flori minuscule, dar atât de real redate, 
încât ea le-ar fi putut simţi și mirosul. O așeză pe 
o canapea. 

— Te poţi descurca singură? 

— Desigur, îi răspunse ea și-și duse mâna 
instinctiv la primul nasture al bluzei, zărindu-i 
un zâmbet aproape imperceptibil. 

— Nu mă ofeream să te dezbrac eu, ci Amina. 


— Mă pot descurca singură, după cum am mai 
spus. 

— Fiecare are nevoie de câte cineva, nu ești 
o insulă pustie sau un vas care navighează sin- 
gur pe marea vieţii... cu toate acestea aș simţi 
nevoia să fac ceva foarte ciudat dacă avem în 
vedere recentul tău accident: aș vrea să te așez 
pe genunchi și să-ţi dau o bătaie bună la fund 
în speranţa că mintea se va deplasa spre partea 
de sus a corpului, și apoi... mi-aş dori să te iau 
în braţe și să-ţi arăt ce înseamnă să faci 
dragoste... 

— Să nu îndrăznești, șopti Kit fiindu-i teamă 
că el şi-ar putea pune în aplicare amenințările. 
Mi-ai spus că mă aflu aici ca invitată a ta, că mă 
consideri doar o fiinţă care are nevoie de 
ajutor. 

— După cum ţi-am mai spus, am minţit, sau 
am minţit parțial. Eşti invitata mea aici, ești o 

persoană care are nevoie de ajutor, toate astea 
sunt adevărate, dar ești o femeie frumoasă... con- 
sideri că n-ar fi trebuit să observ asta? 

— Există diferite moduri de a observa asta, 
spuse ea cam fără chef. 

— Adică n-ar trebui să te doresc? Sunt un 
bărbat normal de treizeci și cinci de ani, cred că 
ai observat asta. Doamne, cât de bine observase! 
își spuse ea. Niciodată n-am fost singur în tot 
acest timp, dar n-aș putea spune că am exagerat. 
Însă nu înţeleg ce s-a întâmplat cu tine că nu te 
poți adresa unui bărbat decât cu ostilitate? Eşti 
tânără, frumoasă... 

— Te rog, nu mai insista asupra calităţilor 
mele fizice, poate că mi-am pierdut temporar 
memoria, dar asta nu înseamnă că sunt vreo 
proastă, sau că nu m-am mai uitat în oglindă de 
când am fost lovită la cap. Kit deveni și mai 
conştientă că cineva îi făcuse un rău. lar Gerard 
era dureros de conștient de prezenţa ei, și așa 

fusese chiar din primul moment în care o 
văzuse, cu toate că ea nu era tocmai ceea ce 
însemna o frumuseţe răpitoare: avea un trup 
subțire, ca de băiat, sânii mici, nu era genul de 
femeie pe care-l remarca el de obicei. Purta părul 
tuns scurt, cam prea scurt, o tunsoare aproape 
bărbătească, nu se machia, nu purta bijuterii... 
nimic din arsenalul cuceririi feminine. Nimic 
din felul în care arăta sau din comportamentul 
ei nu-l îndreptăţea să se simtă atât de atras de ea, 
şi totuși... 

— Du-te la culcare acum, îi spuse el brusc și se 
întoarse cu spatele, poţi dormi în liniște, n-o să 
te deranjeze nimeni. 

Și Kit se lăsă pradă somnului imediat ce 
ajunse în patul acela imens cu așternuturi de 
mătase și dormi până a doua zi când, spre 
amiază, Amina veni s-o trezească. 

— Mademoiselle vrea să se trezească? auzi o 
voce melodioasă, iar când deschise ochii o 

văzu pe femeia aceea cu trăsături atât de deli- 
cate, pe care o cunoscuse cu o seară înainte. 

— Amina vrea să te hrănească acum, se auzi un 
alt glas la fel de melodios și când ridică privirea 
spre locul din care răzbătea acest glas, Kit văzu o 
femeie tânără cu trăsături la fel de delicate, mică 
de statură, cu o siluetă de invidiat. Eu sunt 
Colette, zise aceasta, sora lui Gerard, și se 
îndreptă spre patul în care se afla Kit, care se și 
ridicase în șezut. Ai dormit bine? În privința 
cumpărăturilor, nu știu dacă au fost pe placul tău. 

— Totul este perfect, dar nu trebuia să te 
deranjezi atât. 

— N-a fost nici un deranj, am ascultat ordinele 
șefului, spuse Colette zâmbind, iar Kit remarcă 
faptul că fata era atât de diferită de fratele ei. 
Avea o figură frumoasă, gura în formă de 
inimioară, dinţii foarte albi, ochii verzi, 
migdalaţi, și părul de culoarea aramei. Cum te 
simţi? o mai întrebă Collette. 

— Mult mai bine după ce am dormit, iar acum 


mă bucur că te cunosc. 

— Şi eu mă bucur, cu toate că nu ești chiar ce 
mi-am imaginat eu. 

— Nici tu nu prea semeni cu fratele tău! 

— Slavă Domnului! O iau ca pe un compliment! 
Cărei femei i-ar plăcea să fie atât de înaltă și solidă 
ca el? De fapt, suntem fraţi vitregi, draga mea. 
Mama lui Gerard a murit când el era foarte mic, 
apoi tatăl nostru a cunoscut-o după câțiva ani pe 
mama mea, care era americancă şi teribil de 
îndrăgostită de tata, dar își iubea și rudele din 
America așa că își împărțea viaţa între el și 
meleagurile pe care se născuse. Mă lua și pe mine, 
dar Gerard n-a vrut să meargă niciodată. Dar, din 
nefericire, părinţii noștri au murit... Te simţi bine 
acum? O întrebă Colette văzând că fata din faţa ei se 
încruntase de parcă ar fi vrut să-și amintească ceva. 

— Probabil că s-ar simţi mai bine dacă n-ai 
sporovăi atât, se auzi un glas puternic și Kit simţi 

Că inima i se opreşte pentru ca apoi să pornească 
din nou, năvalnic. Gerard era în cadrul ușii iar 
părul lui castaniu închis era pus în evidenţă de 
razele soarelui, care-i dădeau un aer ciudat. 
Îmbrăcămintea arăbească era făcută parcă pen- 
tru el, își spuse Kit privindu-l. 

— Ai dormit bine? 

— Foarte bine, îi răspunse ea observând că 
bărbatul era descult. 

— Nu te-a obosit sporovăiala Colettei? 

— Abia am sosit, protestă Colette indignată. 

— Iar acum vei pleca pentru ca musafira noas- 
tră să poată mânca în liniște. Vocea lui era calmă 
dar fetele avură ocazia să simtă voinţa lui de oţel 
și Kit, uimită, o văzu pe Colette executând ime- 
diat ordinul lui. Colette părăsi încăperea 
făcându-i lui Kit un semn discret cu mâna. 

— Te rog să mănânci: ai nişte carne fiartă, 
salată şi un pahar cu vin. 

— Bei alcool? Am crezut că... 

— Eu sunt francez, nu marocan, nici măcar nu 


sunt musulman. Am avut fericita ocazie de a 
putea alege tot ceea ce mi se potriveşte din cele 
două culturi, mai adăugă el, cu privirile aţintite 
asupra cămășii de noapte, cam decoltată și trans- 
parentă pe care i-o cumpărase Colette. Kit ridică 
pătura până la bărbie, simțindu-se prea expusă, 
și în pericol. Nu trebuia să vină aici. 

— Cina este la ora opt, spuse el, iar Kit simţi că 
inima începe din nou să-i bată nebunește. Ea 
închise ochii o secundă, apoi se strădui să 
mănânce tot ce i se adusese, bău chiar și vinul. 
Apoi se rezemă din nou de perne. Ce încăpere! 
Privi în jur la budoarul exotic, apoi îndrăzni să se 
strecoare spre baie părăsind așternuturile de 
mătase. După ce făcu un duș rece și-și spălă 
părul, își înfășură un prosop în jurul corpului și 
privi neliniștită prin încăpere înainte de a 
îndrăzni să iasă din baie. Dar apoi se răzgândi și 
începu să examineze cosmeticele care se aflau 

acolo, pregătite special pentru ea. Toate acestea 
se aflau încă în ambalajul lor și Kit nu se simţi 
prea bine la gândul că fuseseră făcute prea multe 
cheltuieli pentru ea. Deschise dulapul din 
încăpere și văzu veşminte europene, toate de 
mărimea ei, lenjerie, pantofi. Își privi gânditoare 
picioarele subțiri. Nici măcar mărimea pantofilor 
nu şi-o mai amintea, dar prima pereche în care-și 
strecură picioarele i se potrivi perfect. La un 
moment dat, auzi clopoțelul care anunţa ora opt 
fără zece minute, și se grăbi să coboare, 
simțindu-se relativ bine. Alesese un costum de 
mătase neagră şi în afară de un colier de aur pe 
care-l avea la gât nu mai folosi nici o altă 
podoabă, nici nu se machie. Colette bătu la ușa 
ei imediat ce încetă sunetul clopoțelului și o luă 
de braț, conducând-o spre scara masivă care 
ducea spre salonul de la parter. Iar acolo aștepta 
Gerard. ÎL privi nervoasă, văzând cum se ridică și 
se îndreaptă spre ele, cu ochi care păreau reci. 

— Vom lua cina în trei, îi spuse el și întinse mâna 


spre ea. Ai mai mâncat vreodată mâncare marocană? 

— Nu cred, zise Kit, concentrându-se asupra 
pașilor pe care trebuia să-i facă încercând să 
ignore căldura pe care i-o transmitea mâna lui. 

— Sper că nu ai nimic împotrivă dacă vom 
mânca fără tacâmuri? Vom folosi doar mâna 
dreaptă care ne va fi spălată de Amina înainte și 
după masă. Fii atentă, Amina ar fi foarte șocată 
dacă ai fi stângace. 

— De ce? întrebă Kit nedumerită. 

— Mâna stângă este folosită pentru alte înda- 
toriri lumești. Tatăl meu a pus să-i fie tăiată 
mâna dreaptă unui hoț tocmai pentru a-l lăsa 
fără posibilitatea de a mânca în prezenţa altora. 
A fost o pedeapsă aspră dar eficientă. 

— Cam barbară, recunoscu Kit. Vrei să spui că 
nu ești de acord cu o astfel de pedeapsă? 

— Sigur că nu, interveni Colette. Să nu crezi că 
Gerard este chiar așa de dur cum vrea el să pară. 

Gerard ridică din sprâncene dar nu făcu 


vreun comentariu. Halima începu să aducă 
felurile de mâncare, iar Amina apăru cu un vas și 
cu un ibric. Când Kit îi întinse mâna, femeia 
începu să toarne apă parfumată peste ea. 

— Miroase a trandafiri, remarcă Kit. 

— Avem foarte mulți trandafiri pe aici, la marginea 
deșertului cresc pe aproape o sută de hectare. Când 
înfloresc, petalele lor sunt adunate în coșuri mari și 
fierte în apă. Apa de trandafiri se folosește la multe 
dintre ritualurile noastre. De fapt, nu sunt chiar 
sălbaticul pe care ţi-l imaginezi, interveni Gerard. 

— Eu nu-mi imaginez... 

Protestul ei fu întrerupt de Colette care râdea 
fericită de gluma fratelui ei. 

— O să te obișnuiești cu el... zise fata. Gerard 
este departe de a fi un sălbatic, cunoaște atât de 
multe lucruri, te poate învăţa multe... 

— Astea sunt doar cunoștințe dobândite, 
Colette, o întrerupse Gerard a cărui mână era 

spălată în acel moment de Amina. Nu au legătură 
cu ceea ce este în interiorul unui om. Cu toții 
avem și o componentă sălbatică în noi, o bestie 
latentă pe care civilizaţia n-o poate supune și 
controla complet. Așa este, frumoasă pisicuță 
venită tocmai de pe meleagurile Angliei? 

— Pari foarte bine informat despre prove- 
niența mea și tocmai de aceea eu nu pot discuta 
în contradictoriu cu cineva care știe atât de 
multe... În momentul acela sună telefonul iar 
Gerard ridică receptorul și ascultă foarte intere- 
sat ce-i spunea interlocutorul. Mai apoi începu 
să vorbească în arabă, oarecum contrariat. Puse 
receporul jos și o privi pe Kit. 

— Se pare că identitatea ţi-a fost stabilită, ești 
Samantha Kittyn, englezoaică, după cum am 
bănuit. El continuă s-o fixeze cu privirea, în 
speranţa că va observa ceva, o tresărire pe figura 
ei. Sau cel puţin asta a aflat poliţia de la presu- 
pusul tău logodnic, David Shore. 

Capitolul 4 


— Ei? insistă Gerard. Ţi se aprinde vreun beculeţ? 

— Nu, nici unul. 

Oare chiar era logodită? Urma să se căsăto- 
rească? 

— Înţeleg, zise Gerard. 

Kit îl privi și i se păru pentru o secundă că 
vede ceva, ca o ușurare în privirea lui. Poate că 
acest David nu este bărbatul care să facă o 
impresie puternică asupra unei femei. El rosti 
cuvintele încet, fără nici o intonaţie anume. 


62 


După ce i-am telefonat inspectorului care se 
ocupă de cazul tău, poliţia și-a intensificat 
cercetările la Casablanca. La hotelul Sabratha 
s-a raportat lipsa unei englezoaice care nu s-a 
mai întors de două zile, iar mașina închiriată 
de ea a fost găsită la Essaouira, abandonată. 
Poliţia a examinat actele care se aflau în camera 
ta de hotel și totul a devenit foarte limpede. 
Iar sus menţionatul David vrea să-ţi vorbească. 
Dar acum Amina și Halima așteaptă să 
servească masa, așa că ar fi mai bine să mai 
amânăm discutarea acestei probleme după 
masă. 

Kit simţi că el nu avea intenţia s-o încura- 
jeze să-l sune pe David. Voia să facă orice ca 
s-o oprească? Oricum, ea nu avea intenţia să 
sune în Anglia pentru a discuta cu cine știe ce 
necunoscut până nu avea toate datele proble- 
mei. Amina și Halima puseră pe masă o tavă 
cu un miel prăjit, înconjurată de alte farfurii 

cu diferite feluri de mâncare, pâine 
arăbească, iar Gerald își asumă din nou rolul 
de gazdă. 

— Pe meleagurile astea se mănâncă cu 
degetele de la mâna dreaptă, spuse el pe un 
ton blând și o invită pe Colette să-i arate. 
Amina şi Halima te invită să guști din fiecare fel 
de mâncare, căci pe aici nu vin prea mulţi 
oaspeţi, iar ele abia așteaptă să aibă un musafir 
pe care să-l impresioneze cu îndemânarea lor. 
Carnea este foarte fragedă și se poate rupe 
ușor, nu va trebui să depui nici un efort. Sper 
că nu ai nevoie de farfurie? 

— Nu, sper că mă voi descurca fără, zise ea 
urmând exemplul Colettei și după ce gustă o 
bucată, consideră că aroma cărnii era fantas- 
tică. 

— Iar acum, gustă din pastilla, o pofti 
Gerard, Amina a petrecut câteva ore 
pregătind-o în onoarea ta, așa că trebuie să-ţi 

exprimi admiraţia. Este făcută din carne fiartă, 
alune, ouă, ierburi și mirodenii, și va fi foarte 
fierbinte așa că, fii atentă. 


— Deci, numele tău este Samantha. 

— Nu-mi place deloc. 

— Amintește-ţi, poate ţi se spunea altfel. 

Kit îl privi pe deasupra paharului din care 
bea, și scutură din cap. 

— Oricum eu nu-ţi voi spune Samantha, dar 
aştept să-ţi aminteşti tu cum te numesc cei 
apropiaţi. Dar până atunci, cum ar trebui să 
procedez ca să-ţi atrag atenţia? Să pocnesc din 
degete? 

— În mod sigur nu-ţi voi răspunde dacă mă 
atenționezi în felul acesta. Kit îşi spuse că dacă 
el avea nevoie de o sclavă, o putea căuta în altă 
parte. 

— Poate ţi se spune Sam? interveni Colette. 


Aceasta este prescurtarea normală de la 
Samantha, nu? 

— Nu, interveni Gerard. Sam nu are rezo- 
nante feminine. Dar tu simţi cine sunt eu? o 
întrebă Gerard. 

— Nu. Nici măcar nu înțeleg ce vrei să spui. 

— Păcat. Se făcu liniște căci până și Colette 
realiza că fratele ei spunea mai mult decât 
puteau vorbele să exprime. Să rănești pe cine- 
va este un lucru foarte grav dar să-i iei și posi- 
bilitatea de a judeca este prea mult. Un 
proverb arab spune că omul, pentru a se auto- 
cunoaște, trebuie să înveţe mai întâi să-i simtă 
pe cei din jur. În acest fel, el acceptă atât 
binele cât și răul, înţelege imperfectiunile vieții 
și nu-l mai ia nimic prin surprindere. Nimic nu 
mai poate strica o relaţie. Asta te ajută să iei 
ceea ce merită de la fiecare și să te debarasezi 
de rest. 

— Nu este chiar ușor să faci asta, șopti Kit. 


— Ba, din contră. Pe figura lui nu se mai 
putea observa cinismul lui obișnuit. Aura este 
o parte esenţială a fiecăruia, care nu poate fi 
nicidecum negată, dar prea mulţi oameni, mai 
ales cei din vest, se orientează după aparente, 
după vorbe. Arabii admit că sufletul este esenţa 
omului. Dar îţi ia ceva timp să înveţi să simţi, să 
discerni, și nu este ușor. Poţi fi foarte rănit în 
acest proces. Vorbesc despre sentimente, 
despre existență, despre faptul că trebuie să 
învăţăm din fiecare lucru care ni se întâmplă, 
că trebuie să acumulăm forţă interioară, să 
scăpăm de autocompătimire, de amărăciune. 
Numai astfel ne putem regăsi. 

— Şi dacă nu-ţi place ceea ce descoperi? 
întrebă ea cu simţ practic, ca orice femeie. 
Regăsirea sau descoperirea de sine este ceva ce 
necesită multă abilitate, sau o minte foarte 
ascuţită. 

Gerard o privi o secundă apoi izbucni în râs. 


Kit zâmbi şi ea. 

— Pentru o făptură atât de mică și spe- 
riată, văd că poţi scoate gheare foarte 
ascuţite; asta mă face să nu cobor garda 
prea repede cu tine. Dar acum să ne 
bucurăm de bucatele pe care le avem în 
faţă. În timp ce gustau din bunătăţile făcute 
de cele două femei, Kit admise că uneori se 
ascunsese în spatele umorului pentru a 
scăpa de realitatea prea dură. De ce? Își 
cercetă memoria pentru a găsi ceva, orice, 
dar acea pată de întuneric era prea densă, 
nepermiţând minţii ei să se orienteze, să 
discearnă. 

— A fost o cină minunată, vă mulţumesc, 
spuse ea zâmbindu-le celor două femei, totul a 
fost delicios. 

Femeile înclinară fericite din cap înainte de 
a se retrage la bucătărie. 

— Este cam târziu ca să poţi telefona în 


Anglia acum, zise Gerard când Amina, care se 
întorsese din nou cu bolul de apă cu esenţă de 
trandafiri, îi spăla mâna dreaptă. 

— Da, este cam târziu așa că voi telefona 
mâine, fu Kit de acord. 

— În acest caz, te invit la o plimbare în 
grădină. 

— Parcă spuneai că este târziu, îi răspunse ea 
după ce Colette le ură noapte bună de undeva 
de pe terasă. 

— N-are rost să te împotrivești, zise Gerard 
cu o voce blândă dar fermă. Ai dormit mare 
parte din zi şi nu cred c-o să poţi adormi ime- 
diat. O plimbare în aerul proaspăt al serii îţi va 
face bine. 

— De unde știi ce-mi face mie bine? se 
împotrivi ea. Acest bărbat era prea sigur de el. 
Ce aștepta de la ea? O mică aventură, înainte 
de plecarea ei? Desigur, mulți bărbaţi se simt 

mai bine dacă au certitudinea că pot avea orice 
femeie le apare în cale... Poate că și el era unul 
dintre aceștia. Iar ea nu era genul de femeie 
fatală. Ce-ar putea găsi el la ea, în afară de o 
simplă aventură? 

— Pe aici, draga mea, spuse Gerard și o 
conduse pe sub o arcadă placată cu mozaic 
de diferite culori, apoi de-a lungul unui 
coridor care ducea spre spatele casei. De 
acolo se auzeau vocile celor două femei, 
Amina și Halima, şi a unui bărbat, probabil 
Assad. Abou nu prea stătea pe acasă și atunci 
când era, stătea mereu retras, era 
morocănos, total diferit de fratele lui, Assad, 
prietenul lui Gerard. Acesta deschise o 
poartă de fier şi trecură spre grădina care-i 
cuprinse cu miresmele ei. Dar ce făcea Kit 
acum? Era ca şi cum o forță nemaipomenită o 
atrăgea ca un magnet. Grădina era luminată 
de niște felinare distribuite strategic și pen- 

tru câteva minute ea se simţi îmbătată de fru- 
musețea din jurul ei. Văzu un pârâiaș cu mici 
cascade, frumos realizate, care curgea prin- 
tre pajiști cu iarbă și flori, printre salcii 
plângătoare,  bougainvillaea, hibiscus, 
trandafiri parfumaţi, iasomie. Grădina se 
întindea pe vreo doi acri de pământ, dar 
felul în care era realizată o făcea să pară mai 
mare. 

— Mama a plantat majoritatea copacilor de 
aici, spuse Gerard şi se opriră sub un copac cu 
trunchiul foarte gros. 

— Este o grădină minunată. 

— Nu ţi-ai amintit nimic? Gerard se așezase 
lângă ea, care deveni foarte conștientă de 
prezenţa lui. Mireasma trupului lui musculos, 
ochii lui strălucitori... el era o creatură a 
nopţii, periculoasă, puternică... 

— Nimic. 

— Dar ai încercat s-o faci? 

— Sigur că am încercat, îl întrerupse ea cu 


brutalitate, parcă pentru a risipi atmosfera 
aceea de senzualitate. 

— Te simţi mai relaxată acum? 

Kit simţi că bărbatul o dorește. 

— Nu este chiar atât de ușor. Kit își ridică 
genunchii pe bancă, rezemându-și bărbia pe ei. 
Sunt încă foarte speriată. Nu știa nici ea de ce 
recunoscuse acest lucru față de el. O parte din 
ea dorea să rămână rece și distantă dar alta 
simţea nevoia protecţiei lui. De fapt, se minţea 
singură, nu de protecţia lui avea ea nevoie. 

— Te înţeleg, draga mea, dar pentru o 
pisicuță mică și sălbatică te comporti foarte 
bine. 

— Ai mai spus că am gheare ascuţite. 

Kit ştia că va fi sărutată. Cu toate că realiza 
că era o nebunie, își dorea și ea lucrul acesta. 
Acest bărbat o speria, o intimida într-un fel 
anume pe care ea nu-l putea înțelege. Urmă un 

sărut plin de dorință și ea se surprinse răspun- 
zându-i. Încercă să se desprindă din strân- 
soarea lui dar se lovi de trupul lui puternic, ca 
de fier. Se trezi relaxându-se în braţele lui, sub 
sărutările lui care erau acum foarte ușoare, ca 
atingerea unei pene, și-i declanșară un tremur 
interior pe care nu și-l putea stăpâni. Atunci, 
Gerard o sărută din nou și Kit îi răspunse cu 
pasiune. 

— Ai gustul mierii, iubito, îi ṣopti el. Kit 
simți mâinile lui rătăcindu-i pe trup iar sânii 
ei reacționară la atingerile lui. Gerard o 
informase în timpul cinei că ea avea 
douăzeci și cinci de ani, că era logodită, că 
urma să se căsătorească, dar ea putea să jure 
acum că nu mai experimentase senzaţii ca 
acestea provocate de el. Simţi aerul rece al 
nopții mângâindu-i sânii și realiză că Gerard 
îi descheiase bluza, și se acoperi din 
pudoare. 

— Nu face asta, ești atât de frumoasă, șopti Gerard. 


Frumoasă? Cu trupul acela băieţesc, cu sânii 
ei mici? Închise ochii pentru a nu mai vedea 
mila care probabil se citea pe faţa lui. 

— Pisicuţo, deschide ochii! 

— Nu! Ea încercă să scape de mâinile lui 
puternice dar Gerard o trase și mai aproape. 

— Ce s-a întâmplat? Mâinile ei erau pe piep- 
tul lui și ea încerca să se elibereze. Ce s-a 
întâmplat? 

— Dă-mi drumul, te rog. Ea deschise ochii 
mari în care se puteau citi multe. 

— Nu este cazul să-ţi fie rușine de trupul tău. 
Ești o tânără foarte frumoasă, cred că știi asta. 

— Gerard... Kit luptă disperată pentru a se 
elibera din braţele lui. 

— Te-a rănit cineva? 

Gerard o eliberă pentru ca ea să-și 
încheie  nasturii  bluzei cu degetele 
tremurând, apoi îi ridică bărbia și privind-o 

cu dorință în ochi îi spuse: știi bine că te doresc, 
dar dacă dorinţa nu este reciprocă, pot aștepta. 

— Eu sunt logodită, urmează să mă 
căsătoresc, spuse ea. 

— Dar nu ești căsătorită încă. Și indiferent 
cine este acest David, el nu te-a făcut fericită, 
altfel n-ai fi fost aici. 

— Am ajuns aici din cauza accidentului, 
protestă ea cam fără convingere. 

— Nu acesta este motivul, pisicuţo. Trebuie să 
recunoști adevărul, ești aici pentru că ai ceva ce 
vrei să uiţi, ceva care te-a rănit atât de tare încât 
mintea ta s-a refugiat unde și cum a știut. Dacă 
ai fi fost a mea, lucrul acesta nu s-ar fi întâmplat. 

— Ceea ce spui este ridicol! Cum poţi face o 
asemenea afirmaţie? 

— Pentru că am văzut cum reacţionezi în 
braţele mele, deși te lupţi din răsputeri să 
scapi. Mă dorești cu toate că ești gata să negi ce 
este între noi. 

— Nici măcar nu te cunosc! spuse Kit. Nici 


nu știu cu ce fel de femei eşti obișnuit, iar eu 
nu sunt genul care cade în braţele unui bărbat 
de prima dată! 

— Dar nici nu se pune problema să cazi în 
braţele mele! Gerard o luă în braţe și îi sărută 
vârful nasului. Nu mai sunt vreun tânăr năval- 
nic care vrea să fie sigur că este stăpânul tău. 
Am crezut că am început să ne cunoaștem 
puţin. Nu vreau să fac nimic din ceea ce nu-ţi 
face plăcere, pisicuţo. 

— Dar... Nu mai apucă să spună nimic 
căci Gerard îi acoperi gura cu un sărut. De 
ce oare trebuia ea să se simtă atât de bine 
în braţele lui? Oare câte femei cucerise el 
aşa? 

— Relaxează-te... Gerard îi dădu încet capul 
pe spate pentru a avea acces nestingherit la 
gâtul și sânii ei. Apoi reveni asupra gurii ei 
până când dintr-o dată se opri. 

— Ce s-a întâmplat? Kit deschise ochii și îl 


privi cu atenţie, cu dorinţă disimulată. 

— Cred că este de ajuns pentru moment, spuse el. 

— Oare? întrebă Kit, fericită că prezenta 
interes pentru un asemenea bărbat. 

— Este. Doar nu vrei să fac dragoste cu tine 
acum? Aici se încheie prima lecţie. Gerard o 
ajută să se ridice și-i netezi hainele, moment în 
care ea realiză că se jucase cu focul. Puterea 
era de partea lui, iar dacă el își pierdea con- 
trolul... Probabil că fusese nebună, ce se întâm- 
plase cu ea că se jucase cu focul chiar așa? 
Evident, Gerard era un bărbat senzual, viril, 
deprins cu arta dragostei. Probabil că multe 
femei tânjeau după atingerile lui, femei fru- 
moase, sexy, care știau cum să satisfacă un 
bărbat ca el. El ştia că ea va trebui să plece 
curând, așa că nu se va simţi obligat în nici un 
fel. Mie îmi plac femeile mai plinute și mai 
supuse, îi spusese el. 

Kit nu mai scoase o vorbă pe drumul spre 


casă, iar el părea pierdut într-o lume a lui, 
ținându-i mâna, conducând-o spre casă. 

— Pisicuţo! 

Kit îl întrerupse imediat: 

-Te rog să nu-mi mai spui așa. Nu sunt 
pisicuta ta şi nici a altcuiva. Numai pentru că... 
Fata se opri brusc. 

— Pentru că? 

— Pentru că ne-am sărutat, nu accept să crezi 
că sunt gata să mă culc cu tine, spuse ea 
hotărâtă. 

— Să te culci cu mine? Nu crezi că este cazul 
să fii invitată s-o faci? Nici eu nu mă culc cu o 
femeie prima dată când o văd. 

Gerard o părăsi înainte ca ea să-și termine 
ideea și dispăru în labirintul casei, fără a mai 
privi înapoi. 

Capitolul 5 


Kit dormi foarte prost. Faptul se datora somnu- 
lui de peste zi sau mâniei mocnite care-i mistuise 
pieptul ca o lavă, ori mângâierilor lui Gerard. Peste 
câteva ore ea fu trezită de o figură zâmbitoare. Era 
Amina, care-i aducea cafeaua la pat. 

— Bună dimineaţa! O să coborâţi la micul 
dejun? 

— Vrei să cobor acum, Amina? 

Femeia dădu din cap. Era ora șase 
dimineața, cam devreme pentru micul dejun. 
Când intră în salon, după câteva minute, îl găsi 

pe Gerard citind ziarul iar pe masa din faţa lui se 
aflau multe feluri de fructe şi pâine arăbească. 

— Bună dimineaţa, îi spuse el, iar Kit remarcă 
eleganța hainelor cu care era îmbrăcat. Va trebui 
să te schimbi înainte de plecare. 

— Plecare? 

— După cum s-au desfășurat evenimentele, 
șederea ta la Marrakesh este limitată, spuse el 
aparent impasibil, privind spre Amina care le 
aducea suc de portocale și cafea. Fără îndoială, 
David va dori să te aibă alături cât mai repede. 
De aceea am decis să-ţi arăt câte ceva din ţara 
asta, înainte de a te întoarce la fosta ta viaţă. 
Ți-ar face plăcere? Colette ar fi fost o gazdă mai 
bună dar este ocupată astăzi. Gerard așteptă ca 
ea să aibă ceva de comentat dar cum n-o făcu, se 
aplecă şi-i spuse: te sfătuiesc să te îmbraci cu o 
fustă mai lungă și o bluză care să-ţi acopere 
brațele. Religia musulmană impune astfel de 
îmbrăcăminte sobră femeilor și deși tu nu ești 

obligată să i te supui, va fi considerat un act de 
politeţe dacă o vei face, un semn că respecţi 
tradiţiile locale. 

— Da, desigur, dar aș vrea să-ţi cer permisi- 
unea să telefonez în Anglia după micul dejun. 

— Este cam devreme, nu crezi? Poate că ar fi 
mai bine să telefonezi diseară după cină. 

Ea nu-și dădea seama de ce voia el să 
întârzie momentul în care va lua legătura cu 
acel David. Ce motiv putea să aibă? Kit începu 
să mănânce mecanic, cu gândurile duse 
departe. Oare el tot mai spera că dacă o va tine 
departe de lumea ei, va putea s-o seducă? Și cât 
mai avea de gând s-o ţină aici? Casa lui fusese 
un refugiu până când identitatea ei se va stabili, 
dar acum... 

— A fost un gest foarte frumos din partea ta să 
mă lași să stau aici, dar acum când lucrurile au 
început să se lămurească, n-aş vrea să abuzez de 
ospitalitatea ta... 

— Prostii! Cuvântul fu rostit pe un ton destul 


de tăios. Acum știi cine ești, dar situaţia ta nu s-a 
schimbat deloc. Nu-ţi poţi aminti nici cele mai 
simple lucruri din viaţa ta. Sunt convins că acest 
David s-a purtat urât cu tine, poate că te bătea, 
am impresia că de el fugi. 

— Nu pot să cred asta. N-aș fi acceptat un ast- 
fel de tratament de la bărbatul iubit, spuse ea cu 
hotărâre. 

— Poate că nu, dar până când nu poti vorbi 
din ceea ce știi, ci doar din supoziţii, cred că este 
mai bine să rămâi aici. Doctorul m-a asigurat că 
îți vei reveni peste câteva zile, dar asta nu 
înseamnă că nu poţi oricând să recazi în 
amnezie. Cât despre acest David, nu cred că-i 
simți lipsa prea mult... 

— Nici nu-mi amintesc chipul lui. 

Părăsiră casa după o oră, când soarele se ridi- 
case la orizont, iar aerul era plin de mireasma 
florilor de iasomie și rozmarin, de cântecele 

păsărilor. Trecură dincolo de acele porți înalte 
iar puternicul Ferrari lăsă în urmă minaretul 
moscheii Koutoubia, de 77 metri înălțime. 

Luară drumul spre Taroudant, lăsând în urmă 
Marrakesh, cu o Kit foarte conștientă de bărbatul 
acela puternic de lângă ea, incapabilă de a se 
relaxa, conștientă de brațele lui puternice 
aşezate pe volan. Dar tocmai când traversau râul 
Ourika, Gerard găsi ceva de spus. 

— Eşti conștientă că-mi produci o stare de 
nervozitate? 

— Poftim? Kit întoarse capul spre profilul 
bărbatului, dar el se concentra asupra drumului. 

— Am spus că mă scoţi din sărite cu seriozi- 
tatea ta și cu faţa asta îngrijorată. Ce aștepți de la 
mine? 

— Nu aştept nimic, răspunse ea slab. 

Gerard îi aruncă o privire grăbită. 

— Ei, cum ţi se pare viaţa alături de un sălbatic 
ca mine? 

— Nu te consider un sălbatic, spuse ea, încer- 


când cam fără succes să privească pe fereastră. 

— Nu? Și atunci ce crezi tu despre mine, 
pisicuţo? 

— Nu ştiu ce să spun, dar cred că eşti un om 
bun, cel puţin așa te-ai manifestat faţă de mine. 

— Bun, zici? Dacă ar fi încercat să-l numească 
reprezentatul diavolului, el n-ar fi fost mai 
furios. Numai unei femei bătrâne îi faci un com- 
pliment dacă-i spui că este amabilă, zise el 
trecându-și o mână prin păr. 

— N-am avut intenţia să... Ce naiba se aştepta 
el să audă? Că îl considera cel mai grozav 
bărbat? Că o singură privire de-a lui o făcea să-i 
tremure genunchii? N-avea de gând să-i spună 
ce voia el să audă. Era și așa destul de înfumurat. 

Gerard opri mașina. 

— Ăsta este un loc minunat; dacă-ţi promit că 
mă voi comporta decent, te poți bucura de fru- 
museţea peisajului? 

— Mda, o să încerc. Gerard îi arătă câteva sate 


care se aflau de o parte și de alta a unei văi foarte 
pitoreşti, cu pământ roșu. Sunt locuri minunate, 
spuse Gerard, dar este o crimă să locuiești aici. 

— Oare? Cu o companie adecvată nu cred că 
mi-ar păsa prea mult. 

— Bine, atunci o să facem un popas și o să 
mâncăm ce ne-a pregătit Amina pentru picnic. 
Kit ezită. Se simțeau ca și cum ar fi fost singurii 
oameni din lume. Găsiră un loc foarte potrivit 
pentru scena seducţiei care urma, cu iarba plină 
de flori de toate culorile, cu copaci care ofereau 
umbra necesară. 

— Vino aici, ce-ai dori să mănânci? o întrebă 
Gerard invitând-o să se aşeze alături de el pe 
pătură. Nu-ţi fac nici un rău, pisicuţo, nu te teme 
de mine, spuse el prinzându-i cu delicateţe fața 
în mâinile lui mari. O să mâncăm ceva, o să stăm 
la soare şi o să sporovăim. Se bucurară de deli- 
catesele pe care le pregătise Amina: pateuri mici 

cu carne, ouă umplute, brânză și legume, cârnaţi 
din carne de miel, homari, salată verde, croissant, 
și chifle, totul stropit cu un vin arăbesc bun. După 
masă, Gerard o invită să stea cu capul pe pieptul 
lui. Acum poţi dormi puţin, îi spuse el sărutându-i 
creștetul capului. Probabil că ești puţin ametită. 

— Ameţită? repetă Kit indignată. Ea nu-și mai 
dorea decât să facă dragoste cu el. Apoi realiză că 
numai o femeie puţin amețţită putea să dorească 
asta. Probabil că ai făcut totul cu un scop. 

— Ce să fac? Gerard o privi lung. Dacă-ţi 
aminteşti, iubita mea, tu singură ai turnat 
ultimele două pahare de vin. 

— Dar nici tu nu m-ai oprit, chicoti ea. 

— Ți-am mai spus că nu sunt un sfânt. Gerard o 
sărută, apoi îi dădu drumul. Te las să dormi acum. 

— De ce? 

Kit știa că nu astfel trebuia să se comporte dar 
deja nu-i mai păsa. Obosise să se tot sperie și să 
fie mereu în defensivă. Îl dorea. 

— Pentru că atunci când te voi avea, aș vrea să 


fii a mea cu trupul dar și cu mintea, micuța mea 
sirenă. 

— Şi acum sunt perfect conștientă, protestă ea. 

— Așa crezi tu! Gerard se ridică într-un cot. 
Vinul a fost acela care te-a făcut să devii mai exu- 
berantă; dar eu nu pot profita de această stare 
temporară. Așa ar trebui să fii, așa aș vrea să fii, 
dar trebuie s-o faci fără stimulente exterioare și 
numai atunci vei deveni femeia pe care o 
doresc. 

— Dar... trebuie să plec acasă, la David? 

— La naiba cu acest David ! Nu-ţi cer să-l dai 
uitării pe David, dar acum concentrează-te 
asupra mea. Nu-ţi voi da drumul să pleci până 
când nu te vei cunoaște pe tine însăţi, pisicuţo, 
indiferent cât va dura asta. Era ceva în vocea lui, 
ceva care ei îi scăpa. Dar îmi îngreunezi această 
misiune, cu ochii ăștia mari, cu buzele astea 
pline și senzuale... mă poti face foarte ușor să-mi 


87 


pierd controlul. Gerard o ajută să se ridice. Este 
cam târziu, ar trebui să plecăm, să ajungem la 
serbarea din piața Djeema-el-Fna. 

— Gerard? Am spus ceva ce nepotrivit? 

— Nu, n-ai făcut nimic, dar ai încredere în 
mine când spun că trebuie să plecăm de aici. 

Probabil că ea dormi tot drumul la întoarcere, 
sub efectul vinului și al nesomnului din noaptea 
trecută. 

— Te simţi bine? o întrebă Gerard când 
ajunseră în ceea ce numea el piaţa Djeema-el-Fna 
și opri mașina. Kit deschise ochii speriată și 
începu să realizeze ce se întâmplase. Realmente 
fusese la un pas de a-i cere să facă dragoste cu ea! 

— Da, mă simt bine. Dar tu? 

— Şi eu mă simt destul de bine, spuse el 
indicându-i strada pe care trebuiau să meargă. 

Când se apropiară de piaţă simţiră mirosurile 
și zgomotul de la distanţă: era o lume magnifică 
de imblânzitori de șerpi, înghiţitori de săbii, de 

foc, muzicieni cu viori și tobe, dansatori, 
cerșetori, scribi așezați pe scaune pliante, grătare 
cu cărbune pe care se prăjea peşte, vânzători 
ambulanți. Kit îl privi nedumerită iar el văzând-o 
atât de dezorientată, o prinse cu o mână de 
mijloc. Se îndreptară spre intrarea care se afla 
într-un colț al pieţei, urmărind meșteșugarii care 
încrustau în piele, sau în argint, alții prelucrau 
lemnul de stejar. Seara le fu încununată de cân- 
tecul muezinilor care chemau credincioșii la 
rugăciune. Mulţi dintre ei răspundeau chemării 
lor la meditaţie în moschee, iar pe când Gerard 
o conduse la mașină toată culoarea, agitația și 
veselia începură să moară. 

— A fost o zi minunată. 

— Mă bucur. O să-l informezi pe David al tău 
despre toate astea când va suna? 

— Poftim? 

— Am întrebat dacă-i vei spune logodnicului 
tău despre toate astea. 

— Sigur că da. Lui Kit îi trebuiră câteva secunde 


pentru a-și reveni după atacul lui atât de direct. 

— Şi nu crezi c-o să i se pară ciudat că nu-i 
simţi lipsa, că ai petrecut toată ziua fericită în 
compania altui bărbat? 

— Nu văd de ce. 

— Nu? repetă Gerard sărutând-o în colțul 
gurii, înainte de a porni motorul. În acest caz ești 
foarte naivă sau neatinsă, așa cum am bănuit 
eu, dacă nu cumva capabilă de lucruri grave 
care m-ar face şi pe mine să roșesc. Ajunseră la 
Del Mahari în câteva minute și Gerard o conduse 
în biroul lui pentru ca să poată suna în Anglia, în 
timp ce ea se ruga ca el să plece din încăpere, 
lucru pe care bărbatul nu-l făcu. Ba chiar se 
aşeză într-un fotoliu și vorbi cu operatoarea, 
timp în care ea simți că încep să-i tremure 
genunchii. Ce va simţi când va auzi vocea lui 
David? Era o voce pe care ar fi trebuit s-o 
cunoască foarte bine. 

— Alo? se auzi o voce. Alo! Vorbește, sunt eu, 


Emma! Kit auzi o voce care i se părea cunoscută 
dar nu-și amintea de unde. 

— Emma? Kit răsuflă ușurată când Gerard luă 
un ziar de pe birou și păru preocupat de 
conținutul acestuia. Sunt eu, Samantha, spuse ea. 

— Samantha! N-ai mai sunat de mult timp... O, 
dar am uitat... Ce mai faci, draga mea? Am fost 
foarte îngrijoraţi din cauza ta. Nu-ţi poţi aminti 
nimic? 

— Poate ti se va părea ciudat dar aș vrea să știu, 
care este numele meu, Emma? 

— Noi îţi spuneam Kit, se auzi vocea fetei de la 
celălalt capăt al firului. Nu suportai să ţi se spună 
Samantha. Apoi Emma făcu o pauză, se auzi un 
zgomot și apoi vocea unui bărbat. 

— Kit? Sunt eu, David. Aștept telefonul tău de 
douăzeci și patru de ore. 

— Adevărat? Vocea aceea tânguitoare nu avu 
nici un efect asupra ei. ÎL privi pe Gerard care 

părea foarte concentrat asupra ziarului pe care-l 
citea. Kit încercă să găsească ceva să comunice cu 
David, dar realiză că-i era cam greu. Ce mai faci, 
David? întrebă ea într-un târziu. 

— Ce naiba aș putea să fac, Kit? Acum tonul lui 
exprima clar că bărbatul era foarte supărat. Ai 
dispărut într-un așa numit concediu, fără ca 
nimeni să ştie unde te-ai dus și mă mai și întrebi 
ce fac? Se auzea în fundal vocea unei femei și 
David se calmă. Bine, să lăsăm asta, spuse el, 
acum poţi Să-ţi aminteşti ceva? 

— Nimic. 

— Este mai bine. De fapt, ce ţi s-a întâmplat, 
Kit? Ea-i explică despre accidentul ei, apoi trebui 
să-i răspundă la inevitabila întrebare unde se 
afla. Da, David, sunt încă în casa lui Gerard 
Dumont, care a fost foarte amabil cu mine. 

— Şi ce vârstă are acest bun samaritean? 

— Nu pot intra în detalii acum, poate data 
viitoare. 

— Data viitoare? Eu și Emma așteptăm să vii, 


nu mai are rost să stai acolo. Am spus 
autorităţilor că-ţi plătim biletul spre casă, dacă ţi 
s-a furat poșeta. 

— Nu este nevoie, David, din fericire mi-am 
lăsat biletul și pașaportul la hotel. Iar poliţia i-a 
spus domnului Dumont că le-a găsit acolo. 

— Şi atunci, când te întorci acasă? 

— Curând, dar n-aș putea face nici o precizare. 

— Mi-e dor de tine, Kit. Era evident că David 
voia să-şi schimbe modul de abordare.Ţi-am 
simțit lipsa teribil de mult, Kit. Tie ţi-a fost dor de 
mine? Sunt logodnicul tău, Kit. Asta îţi amintești? 

— Cred că da. 

— Atunci, spune-mi că mă iubești, chiar dacă 
nu-ți mai amintești nimic altceva. 

— Nu pot, David, dar poate o s-o fac atunci 
când o să ne vedem. Dar spune-mi, de ce nu 
aveam nici un inel pe deget, David? David? Mă 
auzi? De ce nu aveam un inel de logodnă? 

— Eu l-am dus la bijutier, draga mea, una din- 


tre pietre nu era prea bine fixată. 

Dar în acel moment i se contură o imagine în 
minte. Era un superb inel cu diamant pe care ea-l 
scotea de pe deget și i-l întindea cuiva... 

— Avea un singur diamant? 

— Exact, răspunse el cu o voce cam nesigură. 
Oricum, Kit, telefonul tău îl va costa o avere pe 
domnul Dumont, ar fi mai bine să întrerupem 
convorbirea acum. Te iubesc, draga mea. 

— Bine, David, la revedere. Ea nu-i putea 
spune că-l iubea. O să te sun din nou când o 
să aflu ceva despre ziua în care plec. Kit puse 
receptorul în furcă fără a privi spre Gerard 
care stătea cu capul plecat la birou, și ieși fără 
un cuvânt. Nu simţise nimic deosebit când 
vorbise cu acea persoană numită David, dar 
totuși... dacă el nu mintea, și n-ar fi avut nici 
un motiv s-o facă, ea se pare că-i promisese 
cândva să-și petreacă tot restul vieţii alături de 

el. Dar, din nefericire, nu-și amintea nimic, iar 
doctorii nu făcuseră mare lucru pentru a o ajuta. 

— Ei? Cum te numesc prietenii? 

— Se pare că-mi spun Kit și mie îmi place 
numele ăsta. 

— Deci, așa cum îţi spun eu, pisicuţo, nu este 
prea departe de felul în care te numesc ei. Kit nu 
mai zise nimic, sesizând supărarea din glasul 
lui. Iar prea iubitorul tău David ţi-a explicat de 
ce n-a luat primul avion pentru a veni aici când 
a auzit de accidentul tău? Nu-mi spune că te 
mulțumești cu atenţia pe care ţi-o acordă acest 
bărbat! 

— Nu știu dacă mă mulţumesc sau nu, 
mărturisi ea. Ştiu numai că dintotdeauna am 
trăit de capul meu și mi-am rezolvat singură 
problemele. Nu mă aștept să aibă careva grijă 
de mine. 

— Mon Dieu... ar trebui să ceri asta de la 
bărbatul care pretinde că te iubește! Și crezi 

că eu o să te las să pleci așa cum ești? Este 
ceva neclar și cu încărcătură malefică aici, Kit. 

— Dar îl am pe David! După ce rosti aceste 
cuvinte, ea realiză că nu putea spune ceva mai 
rău și mai greșit. 

— ÎI ai pe David? repetă Gerard cu o figură ca 
de gheaţă. A, desigur, îl ai pe englezul tău David. 
Kit se simţi strivită de gura lui și-i răspunse cu 
aceeași pasiune. 

— Si David? întrebă el cu ochii strălucind de 
bucurie și emoție. Crezi că el te poate face să 
simţi la fel? 

— Nu știu, gemu ea, abandonată braţelor lui. 

— Ei bine, eu știu. Gerard o îndepărtă de el. 
N-o să mă uiţi atât de ușor, pisicuţo. De fapt cred 
că n-o să mă uiţi deloc. Oricum, n-am de gând să 
te mai las să pleci. 

Kit se eliberă din braţele lui și în timp ce fugi 
pe ușă se auzi strigată, dar continuă să fugă spre 
camera ei, unde se aruncă pe pat. Ce voia Gerard 

de la ea? Fa ştia prea bine. Aprinse veioza de la 
capul patului și se îndreptă spre oglinda din 
celălalt colț al încăperii. Ce îl atrăgea pe Gerard 
la ea? Nu era o femeie frumoasă și era perfect 
conștientă de asta, iar faptul că el dorea o scurtă 
aventură cu ea o oripila. Căci ea văzuse cum îl 
sorbeau toate femeile din ochi. Nu era o 
problemă pentru el să pocnească din degete și 
toate femeile care se aflau pe o rază de un kilo- 
metru să alerge la el! Probabil considera că ea nu 
era o pradă prea uşoară, că nu lăsa garda prea 
ușor, și-i făcea plăcere jocul seducţiei. Și pentru 
asta îl ura. Kit rămase aproape o oră în camera 
aceea răcoroasă, până când auzi o bătaie în ușă. 
O văzu pe Halima cu o tavă încărcată în brate. 

— Vreti să luaţi masa în cameră? 

— Mulţumesc, Halima, spuse Kit și-i făcu loc să 
treacă, moment în care observă că femeia avea o 
rană la faţă. Ce-ai păţit, Halima? Ce s-a întâmplat 
cu chipul tău frumos? 

— Nu înţeleg ce spuneţi, zise femeia speriată. 


V-am adus mâncarea. 

— Lasă mâncarea acum, ce s-a întâmplat cu tine? 

— Am căzut, spuse femeia, iar acum trebuie să plec. 

— Ai căzut? repetă Kit, nevenindu-i să creadă. 
Cum? Unde? 

— Nu înţeleg, repeta femeia ca un disc stricat. 

— Te rog, Halima, spune-mi ce s-a întâmplat 
cu tine? Kit ştia prea bine că o astfel de lovitură 
nu putea fi urmarea unei căzături. 

— Eu trebuie să plec, spuse femeia. De data 
asta, Kit n-o mai reţinu. Cineva o rânise pe 
femeie, dar cum putea ea să afle cine era acela ? 
Kit se strădui să-și amintească ceva care se con- 
tura destul de vag în mintea ei. Era ceva foarte 
important pentru ea. Își duse pumnii încleștaţi la 
frunte spre mintea care refuza s-o ajute. Avea 
acum în mână cheia pentru amnezia de care 
suferea, dar cum putea să afle la ce ușă se 
potrivea? 

Capitolul 6 


Soneria care anunța micul dejun se auzi a 
doua zi la ora nouă iar Kit se trezi surprinsă că 
dormise atâta timp. Oricum, stomacul o durea 
când intră în sufrageria unde se servea micul 
dejun. 

— Bună dimineaţa, auzi vocea Colettei, care-şi 
strânsese părul într-o coadă de cal. Te-ai trezit 
devreme astăzi. Cum ti s-a părut ziua de ieri? 

— A fost foarte plăcută, dar obositoare. 

— Eram convinsă, aprobă Colette 
întelegătoare. Ei, astăzi vei fi liberă, Gerard a ple- 

cat deja la Marrakesh și va lipsi toată ziua. Mi-a 
spus să am grijă de tine în absenţa lui. Era evi- 
dent că Gerard nu-i destăinuise surorii sale toate 
problemele lor. Sau poate pe ea o considera în 
trecere prin casa lor și imediat ce va pleca, își vor 
relua viaţa obișnuită. Dar dacă era așa, de ce s-ar 
mai fi obosit s-o menţioneze în faţa Colettei? 
Gândul acesta era teribil de deprimant dar ea era 
îngrijorată pentru Halima. 

— Colette? Halima avea o rană destul de urâtă 
la față, știi ce i s-a întâmplat? 

— Nu știu să i se fi întâmplat ceva deosebit în 
afară de faptul că băiatul ei cel mic a avut 
probleme cu stomacul. O fi căzut, poate. 

— Asta spunea și ea dar eu n-o cred. Nu cred 
că a fost un accident. 

— Crezi că a lovit-o cineva? Când am venit eu 
acasă nu avea nimic. Am luat prânzul, căci nu 
știam când vă veţi întoarce voi, şi ea nu avea 
nimic. 

Apoi am sosit eu cu Gerard, își spuse Kit. Și se 


certaseră. Iar Gerard se înfuriase foarte tare. Dar 
nu, el n-ar fi capabil de așa ceva. 

— Poate că totuşi, a căzut. 

Cele două fete petrecură restul zilei în curtea 
interioară la soare, conversând pe diferite teme. 
Spre seară, Colette fu chemată la telefon. 

— Era Gerard, a luat prânzul cu logodnicul 
meu și ne-a invitat și pe noi, să cinăm în patru. 
Trebuie să fim gata la șapte. 

— Ia cina des cu logodnicul tău? 

— Da, destul de des. Restaurantul la care ne-a 
invitat Gerard este în stil maur, un fost palat în 
care se desfășoară și un spectacol bun. Este 
îndeosebi pentru turiști, dar muzica și mânca- 
rea sunt excelente. Gerard crede că-ţi va plăcea. 

Și ea era doar o turistă, de fapt, ce s-ar fi 
întâmplat cu ea dacă Gerard n-ar fi primit-o în 
casa lui? Și ce se va întâmpla cu ea acum, că se 
afla în casa lui? Kit făcu totul pentru a arăta cât 

mai bine la cină. Își aplică un fard discret pe 
pleoape, rimel și fard de obraz, dar când termină 
i se păru că a cam exagerat și vru să se 
demachieze tocmai când Colette veni s-o ia. 

— Eşti gata? Colette era uluitor de elegantă. Se 
îmbrăcase într-un costum negru de mătase care-i 
punea în evidență trupul zvelt. Părul ei de 
culoarea aramei era liber pe umeri, iar ochii pu- 
ternic subliniaţi cu verde. Nu te machiezi deloc? 

— Dar am făcut-o deja, replică Kit, tocmai mă 
gândeam să mă demachiez. 

— Prostii, spuse Collette și Kit remarcă pentru 
prima oară asemănarea dintre cei doi fraţi. Nu ţi-ai 
pus deloc ochii în evidenţă. Uite așa trebuie să 
faci, zise Colette și puse mâna pe o pensulă cu 
care-i aplică fardul cu atenţie. Apoi se dădu un 
pas în spate pentru a vedea efectul acţiunii ei. 
Încearcă și rujul ăsta, de culoarea prunei, ţi se 
potriveşte. Kit se privi în oglindă și nu mai 
recunoscu figura aceea frumoasă cu ochii mari, 


102 


care o privea. Colette privi spre pat, unde Kit își 
pregătise o rochie. Doar n-ai de gând să te 
îmbraci cu asta? Pentru Dumnezeu, ieşim la un 
restaurant select! Colette reapăru cu o rochie de 
cocteil vișinie, din catifea. Ia-o, ţi se potrivește 
perfect. Iar acum observ că s-ar mai potrivi ceva 
cu această toaletă, zise Colette și dispăru un 
moment pentru ca să revină cu o pereche de cer- 
cei de aur, după care remarcă: o să-i iei minţile 
lui Gerard! 

— Colette! spuse Kit râzând. Ea știa că va părăsi 
acest loc în curând și nu-l va mai vedea niciodată. 

Coborâră în holul de la intrare în care le 
aşteptau cei doi bărbaţi. Când o văzu, Gerard 
înmărmuri. Kit își spuse că n-ar fi trebuit să se 
lase machiată de Colette, pentru că nu avea 
intenţia să-l cucerească. 

— Kit... Eşti uluitor de frumoasă. 

— Voia să se îmbrace cu o rochie destul de 
anostă, interveni Colette, prezentându-i-o lui 

Claude căci Gerard părea că nu mai are suflul 
necesar. Plecară spre restaurant într-o limuzină, 
iar Kit nu putu să nu observe cât de elegant era 
Gerard, îmbrăcat într-un costum gri închis. Kit 
găsea masculinitatea lui destul de provocatoare. 

— Am ajuns, Kit, acesta este restaurantul, îi 
spuse Gerard. Vei fi cu mine în seara asta, chiar 
dacă nu-ti convine. 

— Nu înţeleg ce vrei să spui. Kit încercă să-i 
evite privirea dar Gerard o luă de braţ, repetân- 
du-i: 

— În seara asta ești cu mine, chiar dacă nu-ti 
convine asta. Ştii foarte bine ce vreau să spun: el 
este în Anglia iar tu aici cu mine și n-am de gând 
să te las să suspini după el. Ești cu mine, Kit, 
împacă-te cu ideea asta. Palatul transformat în 
restaurant era în stil andaluz, cu fântâni 
arteziene și multă vegetaţie. Pe pereţi, alături de 
arme vechi se aflau expuse covoare berbere din 
munții Atlas, în care predominau roșul și negrul. 

— Vreţi să comand eu pentru toţi? întrebă 


Gerard văzând că meniul era numai în arabă. 

— Te rugăm. Kit observă că privirea lui era 
atrasă undeva spre partea opusă a sălii, de o 
femeie foarte frumoasă și elegantă care-l fixa 
cu ochii ei migdalaţi, spre exasperarea grupu- 
lui de prieteni cu care se afla la masă. 

— Sunt niște prieteni ai noștri, explică Gerard. 

Colette făcu un semn discret cu mâna spre 
același grup. 

— lar femeia în verde este Zita, insistă Colette, mai 
mult ca sigur va veni spre noi peste câteva minute. 

Când femeia veni la masa lor, Kit observă cu o 
strângere de inimă că era mult mai frumoasă de 
aproape. Avea ochii negri, foarte migdalaţi, 
pielea ca de alabastru, părul negru ridicat în vâr- 
ful capului... sânii frumos conturaţi și cele mai 
lungi picioare. 

— Gerard... comment vas tu? Kit închise ochii 
disperată. 

— Bine, Zita. Ti-o prezint pe Kit, este invitata 


noastră la Del Mahari. Kit remarcă nu fără oare- 
care tristeţe felul în care mâna Zitei se lăsă pe 
umărul lui Gerard, felul în care trupul femeii se 
înclină spre al lui... limbajul trupului spunea 
multe. Fără îndoială ce-i doi aveau sau avuseseră 
relaţii intime. 

— Este o femeie foarte frumoasă, spuse Kit 
când Zita plecă. 

— Este nu numai frumoasă ci și deşteaptă, este 
un medic destul de bun, după cum am auzit. 

— Vă cunoaşteţi de mult? întrebă Kit. 

— Am crescut împreună, răspunse Gerard, părinții 
noștri au fost prieteni buni. Am mers la școală împre- 
ună, apoi Zita a plecat să studieze în Elveţia. 

Cina fu delicioasă, și variată, dar Kit nici nu 
remarcă ceea ce se servise, căci era cu ochii 
ațintiți asupra Zitei. Spectacolul începu tocmai 
când se aflau la desert iar Kit admise că era ceva 
care merita atenţie începând de la dansatorii 

îmbrăcaţi în frumoase costume populare până la 
acrobaţii care-și executau numerele într-un 
spațiu destul de mic. Kit încercă să se concen- 
treze amintindu-și că toate acestea vor rămâne în 
curând doar o amintire. Ea nu avea dreptul să 
simtă nimic faţă de Gerard. Era logodită, urma să 
se căsătorească. De fapt, Gerard nu-i făcea curte 
Zitei, ba chiar, la un moment dat, nu-i mai 
acordă nici o atenţie, așa că ea nu trebuia să 
simtă nodul acela cumplit în stomac. Bău 
cafeaua aceea neagră, marocană, în timp ce 
ringul se elibera pentru ca lumea să poată 
dansa. Nici nu începu bine muzica, că Zita și 
partenerul ei din seara aceea își făcură apariția 
pe ring. Era un bărbat atrăgător, care părea 
îndrăgostit de ea. 

— Aş vrea să-l cunoşti pe Salem, i se adresă Zita 
lui Gerard, este rezident la spitalul în care lucrez. 

Vrea să-l facă gelos, își spuse Kit. Gerard îi 
întinse mâna lui Salem, apoi începură să discute 

cu toţii. Kit observă că în acest timp Zita se sprijinea 
de umărul lui Gerard, cu sânii presaţi de umărul lui. 

Salem observă mișcarea făcută de Zita dar nu 
păru afectat. O surprinse pe Kit aplecându-se 
spre ea și luându-i mâna în palmele lui. 

— Kit? Este un nume neobișnuit. Vrei să 
dansezi? 

— Desigur, îmi face plăcere să dansez, îi 
răspunse ea lui Salem. Se ridicară și porniră 
spre ring urmaţi de Zita și Gerard, conștientă de 
râsetele Zitei care-o făceau să se simtă frustrată. 
Începură să danseze dar Salem părea foarte cir- 
cumspect, n-o ţinea prea aproape și continua 
conversaţia pe care o începuseră. Kit observă că 
Zita era parcă înfășurată în jurul lui Gerard ca 
un fular. Rochia ei cu decolteu cam îndrăzneț îi 
punea în valoare sânii plini, iar braţele ei încon- 
juraseră gâtul lui Gerard, ca un boa constrictor. 
Toate acestea îi confirmară lui Kit suspiciunea 
că cei doi se cunoșteau foarte bine. 

— ÎI cunoşti de mult pe Gerard? o întrebă 


Salem, care încerca să salveze aparențele 
pretinzând că nu observă privirile ucigașe pe 
care fata i le arunca Zitei, nici mânia din ochii ei. 

— De o săptămână. Kit se forță să-i zâmbească. 
Dar tu, de când o cunoşti pe Zita? 

— De prea mult timp. Răspunsul lui nu fu ceea 
ce aștepta ea să audă. Ne cunoaștem de mult 
timp iar eu am fost cățelușul căruia i-au revenit 
firimiturile de la masa altuia. Cred că în seara 
asta am înţeles de ce m-a primit în patul ei dar 
nu și în sufletul ei. Dar asta este problema mea, 
micuță Kit, îmi pare rău că te supăr cu ea. Cred 
că Gerard te iubește foarte mult. 

— Oare? 

Salem se opri și o privi câteva minute căci nu 
găsea răspunsul potrivit. Kit îl privi atunci pe 
Gerard și văzu chipul lui frumos întunecat, intri- 
gat de faptul că ea discuta cu Salem. 

— Tu nu ai încredere în el? 

Kit se sprijini cu mâinile de pieptul lui. Zita era 


o proastă, acesta era un bărbat bun iar ea nu-i 
acorda importanța cuvenită. 

— Nu cred că am atâta încredere în el. Am 
putea să ne întoarcem la masă acum? 

— Desigur. 

Trecură pe lângă Zita și Gerard iar Kit observă 
că aceasta îi trăsese capul lui Gerard foarte 
aproape, de parcă i-ar fi șoptit ceva la ureche. Kit 
își luă poșeta și porni spre toaleta doamnelor, 
dar apoi preferă să ajungă în holul de la intrare 
unde se aflau câteva cupluri care beau cafea. 
Găsi un loc mai retras și se așeză lângă o fântână 
arteziană, cu gândurile confuze. Simţea nevoia 
să fie singură, să se liniştească. Avea nevoie de... 

— Kit? auzi glasul lui Gerard. Ea nu voia să discute 
acum cu el pentru că era foarte răvășită și nervoasă 
și ar fi reacţionat numai sub imperiul emoțiilor. 
Trebuia să se controleze, să treacă peste comporta- 
mentul Zitei care o deranjase atât de mult. 

— S-a întâmplat ceva? 


— Ce-ar fi trebuit să se întâmple, Gerard? 

— Nu știu, te-am întrebat doar. Gerard se 
așeză lângă ea. 

— De ce ai venit aici? 

— Pentru că aici mă simt bine. Kit se simţea 
cuprinsă de mânie și tocmai acesta era ultimul 
lucru care trebuia să se întâmple. El era foarte 
rece și detașat. N-am știut că trebuia să-ţi cer per- 
misiunea. 

— Asta a fost prima ta greșeală. Răspund de 
tine, de sănătatea ta, și acum observ că nu te 
simți prea bine. 

— Ba din contră, mă simt chiar foarte bine. Iar 
dacă te referi la amnezia mea, atunci te rog să 
faci această precizare. 

— Până nu-ţi vei reveni complet... 

— Gerard, faptul că mi-am pierdut memoria 
nu te îndreptățește să mă tratezi ca pe o idioată. 
Nu mă aşteptam să mă aduci aici unde știai că-ţi 

vei întâlni amanta. Ce vrei de fapt, să-ţi alcătuieşti un 
harem? Neagă, Gerard, neagă că te-ai culcat cu ea. 

— Ce te face să crezi că asta aș fi făcut? Gerard 
părea foarte detașat. 

— Deci recunoști că așa este, nu? Kit simţi că 
sângele îi circulă tot mai repede. 

— Nu este ceva de ascuns. Eu și Zita am fost 
mai mult decât prieteni odinioară, dar asta fost 
demult și nu este problema ta. Nu vom ajunge 
nicăieri dacă vom continua această discuţie, așa 
că ar trebui să ne întoarcem la ceilalți și pentru 
ca să fii liniștită trebuie să știi ca n-am avut de 
unde să ghicesc că Zita şi Salem vor fi aici în 
seara asta. Să mergem! 

—Te rog să-mi dai drumul, Gerard! îi spuse Kit 
cu vocea înecată de furie. Nu mă voi lăsa mani- 
pulată. Poate pe femei precum Halima să poți să 
le manevrezi astfel, dar cu mine nu-ţi va merge. 

— Ce-ai spus, Kit? Ea realiză prea târziu la 
ce o împinsese gelozia. Cum lăsase să-i scape 

asemenea vorbe? se gândi ea privind figura 
încremenită a bărbatului. Te rog să te explici! 

— N-am avut intenţia să... Kit simţi că-i piere 
glasul şi căută disperată o cale de ieșire. 

— Chiar crezi că eu sunt cel care a lovit-o pe 
Halima? 

Kit nu mai putea zice nimic. Nu credea nici 
ea, mai precis nu era prea convinsă, dar se folo- 
sise de vorbe pentru a-i da o lovitură de gratie. 
Lui Kit îi era ruşine de felul în care procedase, 
dar faptul că-l văzuse cu Zita declanșase ceva ce 
nici ea nu crezuse că era posibil. Dar asta nu era 
O scuză. 

— Acum simt nevoia să-ţi biciuiesc fiecare cen- 
timetru de piele, dar asta ti-ar întări convingerea 
pe care văd că o ai referitor la mine. Află acum că 
n-am ridicat niciodată mâna la o femeie, zise 
Gerard cu ochii fulgerând de mânie. Dar de ce 
naiba îmi fac probleme pentru toate astea? Am și 
aşa destule. 

— Gerard, n-am vrut să te supăr, îmi pare rău... 


— Îţi pare rău? Până când ? Până când mă vei 
jigni din nou? Crezi că nu realizez că de fiecare 
dată când întind mâna spre tine, te retragi ca o 
căprioară speriată? De fiecare dată când privesc 
în ochii tăi mari citesc ura... 

— Nu este adevărat! Nu te urăsc! 

— Ba da, Kit. Din cauza atractiei dintre noi care 
există, dar pe care nu vrei s-o recunoști. Este ceva 
ce tu nu poţi tolera la mine, Kit. Kit îl privea 
uluită, incapabilă de a mai scoate un cuvânt. Tu 
ești convinsă că am lovit-o pe Halima, că sunt un 
monstru care capătă o faţă umană doar în so- 
cietate. Așa este, Kit? Nu ai încredere în mine 
deloc. 

Kit nu gândea astfel, totuși... Era ceva care 
parcă o prevenea în fiecare moment, cu toate 
astea simţea nevoia să fie cu el. Era o nebunie. 
Dar dacă nu-și putea explica ei înseși cum putea 
să-l facă pe el să înţeleagă? 

— Am crezut că dacă te iau la Del Mahari te voi 


face cu timpul să înţelegi că... Gerard se opri brusc. 

— Ce să înţeleg? 

— Nu are importanţă. Ura pe care o ai faţă de 
mine este prea profundă. 

— Ai vrea să plec? Dar când rosti aceste vorbe, 
Kit înţelese cât de mult și-ar fi dorit să rămână. Aș 
putea pleca mâine. 

— Vei rămâne până când mă întorc de la 
Casablanca, peste o săptămână, îi spuse el rece iar 
Kit înţelese că el îi interpretase cuvintele greșit, ca 
și cum ea i-ar fi cerut permisiunea să plece. Iar 
asta nu mai avea nici o legătura cu Zita. Kit rămase 
cu privirea aţintită asupra fântânii arteziene, încer- 
când să-și pună ordine în gânduri. Zita fusese cea 
care declanșase otrava din sufletul ei, iar rezul- 
tatul fusese devastator. Gerard nu mai era intere- 
sat de ea, răceala din ochii lui spunea asta. Poate 
că ea va pleca peste o săptămână dar în ceea ce-l 
privea, el își luase deja rămas bun. 

Capitolul 7 


Restul serii și întoarcerea la Del Mahari 
fuseseră un coșmar care nu se mai termina. 
Imediat ce ajunseră, Kit dispăru în camera ei 
după ce-i spuse noapte bună Colettei, reluând 
de multe ori înainte de culcare filmul dezastrului 
serii. Zita şi amicii ei părăsiseră restaurantul 
pentru a merge la o petrecere dată de unul din- 
tre medicii din spital. Gerard și Kit petrecuseră 
restul serii în tăcere, în timp ce Colette și Claude 
dansaseră nestingheriți. Kit făcuse o tentativă de 
a-i vorbi dar Gerard îi răspunsese foarte scurt, 
tăindu-i cheful de a mai face conversaţie cu el. 

După ce se răsuci în pat timp de o oră, Kit 


se decise să coboare la bucătărie pentru a bea 
un pahar cu lapte. Nu mai putea sta în camera 
ei, în această stare; fusese cuprinsă de teamă, 
de panică și de regrete. Își puse un halat peste 
cămașa de noapte, deschise ușa încet, cu pre- 
cauţie, căci nu mai văzuse casa în timpul nopții 
și i se părea stranie, datorită luminilor de 
veghe, dar nu-i trebui prea mult pentru a 
ajunge la parter unde se afla bucătăria, și-și 
turnă un pahar cu lapte de capră, dintr-o cutie 
pe care o găsise fără prea mare greutate în 
frigider. Înainte de a ieși din încăpere mai 
aruncă o privire în jur, uimită de toate 
facilităţile pe care o bucătărie modernă le putea 
oferi. Gerard era fără îndoială un bărbat 
înstărit, frumos, plin de succes, inteligent. Ar fi 
trebuit să se simtă flatată de atenţia pe care i-o 
acordase, dar ea se simţea zdrobită și mai sin- 
gură ca niciodată. Important era să nu dea frâu 

liber lacrimilor care abia așteptau să izvo- 
rască.Voi trece peste asta, își spuse ea, voi afla 
adevărata mea identitate și-mi voi duce viaţa în 
continuare. Casa lui Gerard era doar un 
adăpost temporar, așa cum îi spusese el. Și acel 
logodnic din Anglia... Nimeni nu putea s-o 
forțeze să se mărite cu el dacă ea nu voia s-o 
facă. Kit ieși afară în curtea interioară, apropi- 
indu-se de o banchetă de lemn destul de joasă 
care se afla lângă o fântână arteziană, când un 
zgomot o făcu să îngheţe de spaimă. 

— Va trebui să mă convingi că nu sunt atât de 
beat precum aș vrea să fiu şi că tu nu ești vreo 
nălucă, auzi vocea lui Gerard. 

Cum putea să fie atât de sigur pe el, atât de 
liniștit, când ea simţea că-și pierde și ultima 
fărâmă de echilibru sufletesc? Nimic nu părea să-l 
afecteze pe acest bărbat. 

— N-am crezut că mai este cineva treaz în casa 
asta, spuse ea, strângându-și halatul la piept. 

— Eu sunt cât se poate de treaz, Kit. Când 


bărbatul se ridică de pe banchetă, ea observă că 
avea la picioare o sticlă de whisky, pe jumătate 
goală. Nu vrei să bei un pahar cu mine, Kit? 
Gerard făcu un gest larg cu mâna, o invitaţie 
pentru ca ea să se așeze alături de el, ocazie cu 
care fata observă că el îmbrăcase haine arăbeşti. 
Kit se trase speriată, ferindu-se de mâna lui 
întinsă. Nu te speria, fetițo, nu ţi se va întâmpla 
nimic rău, nu te feri de mine. Ai venit pentru a te 
așeza pe bancheta asta, așa că așază-te. Mă mai 
dorești, Kit? Gerard se ridicase în picioare în fața 
ei, stătea cu picioarele depărtate, cu mâinile în 
șolduri, ca un șeic atotputernic în faţa lumii în 
care autoritatea și puterea lui erau lege. În ziua 
aceea pe care am petrecut-o doar noi doi mă 
doreai, nu poti nega. Îţi mai amintești? 

Oare ea îşi mai amintea? Îşi dori în acel 
moment să nu i se citească pe figură cât de mult 
îl dorea. 

— Nu cred că discuţia aceasta ne va duce la ceva bun... 


Fl începu să râdă și se sprijini alături de ea de 
trunchiul unui copac. Kit îi simţi mirosul de after 
shave și începu să tremure ca o frunză, iar inima 
să-i bată foarte tare. Gerard o devora din priviri, 
pentru a nu lăsa să mai încapă vreo îndoială 
asupra intenţiilor sale. Kit simți că privirile lui 
îndrăzneţe găseau ecou în inima ei. 

— Kit, spune-mi că nu mă dorești, că nu simţi nimic 
când te tin în braţe şi-ţi promit că n-o să te mai ating. 

Kit simţea aerul încărcat de dorinţă, de 
aşteptare, ba chiar și un greiere se porni pe cân- 
tat tocmai atunci. Atingerea lui Gerard produse 
o descărcare electrică, făcându-i sângele să-i 
cânte prin vene, provocându-i fiori pe șira 
spinării. Era atât de înalt și puternic încât Kit 
simți că încep să-i tremure picioarele. Cum se 
putea simţi atât de atrasă de el, dar și atât de 
ameninţată? Era ca și cum ea ar fi întruchipat 
două persoane în același timp... 

— Nu te doresc, fură vorbele ei spuse dintr-o 


suflare, și amândoi ştiură că ea minte. 

O mână puternică se întinse spre ea, iar alta îi 
ridică bărbia la nivelul gurii lui, dar în locul unui 
sărut puternic și năvalnic buzele lui o sărutară 
încet, după ce bărbatul o trase mai aproape de el. 
Pe măsură ce sărutul lor devenea tot mai profund, 
Kit simţi aceeași dorință puternică. Uită că era 
îmbrăcată doar într-o cămașă de noapte, iar când 
capotul i se deschise și căzu la pământ ea uită de 
toate, numai senzațiile uluitoare pe care i le pro- 
ducea acest teribil bărbat nu le putu ignora. Mâna 
lui liberă începu să-i mângâie trupul și pe măsură 
ce el simţi abandonul ei total, mângâierile deveniră 
tot mai insistente. Kit își înfipse mâinile în părul lui, 
apoi el îi mai dădu un sărut tandru, surprinzător de 
tandru pentru un bărbat ca el. Iar ea își pierdu con- 
trolul sub îmbrăţișările lui pătimașe. Pentru ea 
totul se reducea la Gerard și mângâierile lui, la 
sărutările lui, la mireasma trupului lui. 

— Vino, Kit... Gerard o ridică în braţe şi tre- 


cură astfel pe sub bolta cu flori apoi urcară pe 
scara care ducea la dormitoare. 

— Gerard? Bărbatul o privi cu ochii lui care 
aveau acele luciri gălbui, cum ea nu mai văzuse 
la nimeni altcineva. Unde mă duci? 

— Ne vom simţi mai bine în intimitatea dormi- 
torului meu, iubito.Vreau ca totul să se 
desfășoare în tihnă, fără ca nimeni să ne tulbure. 
Vreau să-ţi sărut fiecare centimetru de piele până 
vei atinge acea stare de extaz... 

— Gerard... 

— Te doresc, Kit, dar este mai mult decât atât... 

— Dar Zita? Și celelalte? Rațiunea învinse și 
acesta fu momentul în care Gerard și farmecul 
lui începură să piardă teren. Eu nu sunt ca ele. 
Nu pot face dragoste cu tine și apoi să ne 
despărțim. Kit începu să se lupte pentru a se 
elibera, iar Gerard o strânse cu putere la piept 
înainte de a o așeza cu picioarele pe pământ. 

— Ascultă-mă un moment, Kit. 


— Nici vorbă! Ea făcu un efort pentru a se 
elibera din strânsoarea brațelor lui de oţel. În 
ziua aceea petrecută pe munte mi-ai spus că vei 
aştepta până când te voi dori nu numai cu trupul 
ci și cu mintea. Află că n-am ajuns la această 
stare! 

— De ce, Kit? Ce naiba vezi când mă priveşti? 

Kit îl vedea pe bărbatul pe care-l dorea din tot 
sufletul. Vedea bărbatul care avea puteri nelimi- 
tate asupra minţii și trupului ei, cel care putea cu 
un singur gest s-o transforme în sclava lui. Vedea 
pe acela care-i stârnea toate simţurile. 

— Dacă plec acum, nu mă mai întorc, Kit! 
Bărbatul o eliberă din strânsoarea braţelor și 
făcu un pas înapoi pentru a o privi cu ochi reci 
ca gheaţa. Ai auzit, Kit? Am făcut uz de toate 
armele pentru a te cuceri, dar dacă nu vrei, nu 
am ce-ţi face! În nici un caz nu voi face uz de 
forță! 

— Gerard! 


— Nu vreau să te mai aud pronunţându-mi 


numele la nesfârșit! Vreau o femeie în patul 
meu, nu o fetișcană smiorcăită care se schimbă 
după cum bate vântul! 

Kit îl privi cu ochi îndureraţi, apoi încercă să-i 
vorbească dar realiză că n-o putea face din cauza 
unei dureri puternice din piept. Era evident că-l 
rănise deși nu avea dreptul s-o facă. Apoi, cu ochi 
trişti și goi, Gerard o văzu cum se întoarce și 
pleacă, cu umerii lăsaţi, ca o femeie bătrână, spre 
camera ei, lăsându-l să sufere singur. 


Zilele care urmară trecură aproape normal, 
fără vreun incident deosebit. Gerard dispărea în 
biroul lui imediat după micul dejun, pentru ca 
să reapară la cină, cu figura împietrită. Intervalul 
în care luau masa era greu de îndurat, atmosfera 
foarte tensionată, încât Kit nu putea să înghită 

nimic. Biata Colette, după prima zi de acest fel 
se retrăsese într-o tăcere politicoasă. Desigur ea 
înțelegea prea bine ce se petrecea și nu dorea să 
se implice, iar Kit n-o putea învinui pentru 
această atitudine. 

În dimineata zilei când trebuia să se întoarcă 
la Casablanca, Kit se trezi devreme și urmări 
răsăritul soarelui, cu inima strânsă. Gerard o 
informase foarte succint cu o zi înainte că vor 
pleca de dimineaţă, iar Colette își luase rămas- 
bun de la ea cu o zi înainte căci pleca să petreacă 
ziua cu părinţii lui Claude. Era încă foarte 
devreme, aerul era cald și înmiresmat, purtând 
promisiunea unei zile frumoase și însorite. Kit se 
duse să mai vadă o dată minunata grădină, 
înainte de plecare. Rătăci pe alei aproape o oră, 
se așeză sub un migdal urmărind un stol de 
vrăbii gălăgioase care se scăldau în apa unui 
havuz. Curând va ajunge la Casablanca, unde va 
poposi o noapte înainte de a pleca spre casă. 

Casă? Unde era casa ei? Cine erau David, Emma? 
Când își va aminti... dar renunță să se mai gân- 
dească la asta deocamdată. Fără să vrea, pașii o 
purtară spre apartamentele servitorilor. Acesta 
fu momentul în care o surprinse un strigăt de 
durere care răzbătu până la ea. Kit rămase încre- 
menită, incapabilă să facă ceva. Nu se mai auzi 
nimic, dar deodată ajunse până la ea strigătul 
unui copil. Un glas de femeie începu să se 
lamenteze, apoi i se alătură un alt glas, tot de 
femeie, şi peste toate acestea răsună glasul pu- 
ternic al unui bărbat care exprima ceva cu mânie 
în limba arabă. În timp ce Kit se uita disperată 
spre acele apartamente, întrebându-se dacă nu 
cumva era mai bine să intre și să poată fi de aju- 
tor, se lovi de Amina care ieșise ca un glonţ de pe 
unul dintre ganguri. Femeia aceea marocană, 
mică de statură, se agăţă disperată de braţul ei: 
— Mindfadlik, mindfadlik. Femeia făcu un gest 
spre casa din care ieșise, implorând-o din priviri. 

— Amina! Ce s-a întâmplat? Este cineva rănit? 
— Te rog, vino, spuse Amina care se agățase de braţul ei. 
— Amina? Kit auzi glasul lui Gerard și simţi o 


Oarecare ușurare văzându-l și pe Assad. După 
ținuta lor se putea vedea că veniseră de la o par- 
tidă de călărie. Amina, ce s-a întâmplat? La ve- 
derea lui Gerard și a soțului ei femeia începu să 
plângă speriată, astfel că acoperi glasul celeilalte 
femei care se tânguia, probabil era Halima. 
Gerard, negru de mânie, o împinse pe Amina în 
braţele soțului ei și intră în casa din care se 
auzeau tipetele. Imediat tipetele încetară de 
parcă ar fi fost tăiate cu cutitul, apoi el reapăru 
în prag cu unul dintre copiii Halimei în brațe, iar 
Kit văzu cu uimire că mâna stângă îi era rănită de 
parcă tocmai ar fi ieşit dintr-o încăierare. 

— Gerard? îndrăzni Kit atingându-i mâna 
rănită, vrei să te pansez? 

— Nu este nevoie, Kit. Omul acela este un ani- 
mal, nu merită să trăiască printre oameni. De 

data asta a depășit măsura. Nu știu cum se face 
că o creatură ca Abou poate avea fii, iar Amina și 
Assad nici un vlăstar, este de neînțeles pentru 
mine. L-am prevenit că nu-i mai tolerez ati- 
tudinea asta. 

— Gerard, vrei să spui că Abou își bate familia? 

— Nu l-aş mai ţine nici un minut în slujba mea, 
dar asta ar însemna să renunţ la Amina și Assad 
care îmi sunt foarte apropiaţi. Nu pot crede că 
Assad este fratele acestei brute. Privind-o, Gerard 
observă că fetei îi era teamă. Vino, Kit, o să-ţi fac 
un ceai calmant. 

Colin. Tatăl ei vitreg, Colin. Acum, Kit realiză 
de ce strigătele copilului și ale Halimei o spe- 
riaseră atât de tare. Erau propriile-i ţipete, pro- 
priile-i dureri... Timp de zece ani trăise sub 
teroarea unui bărbat, al doilea soţ al mamei sale, 
Colin. Tatăl ei murise pe când ea avea doar cinci 
ani și după câteva luni mama ei se recăsătorise, 
cu un bărbat obsedat de trupul ei și de dorinţele 

ei de nestăvilit, care erau în perfectă armonie cu 
ale lui. De cum îl văzuse, Kit se temuse de el, de 
fapt îl urâse de la început numai pentru faptul că 
atenția mamei era concentrată asupra lui. Mama 
o protejase la început de bătăile și violențele 
bărbatului, dar lumea de erotism în care o intro- 
dusese el, o făcuse să cedeze și să-i devină sclavă. 
Colin era un bărbat foarte înalt și solid, fer- 
mecător, și părea foarte îndrăgostit de mama ei. 
Felul în care soţul mamei sale o ridiculiza pentru 
trupul ei băieţesc îi marcase copilăria. 

Când Colin și mama ei muriseră într-un 
accident de automobil, după ce ea împlinise șai- 
sprezece ani, Kit rămăsese cu o situaţie finan- 
ciară bună, dar rănită emoţional. De aceea 
respinsese mulți bărbaţi care arătau bine. Ea tre- 
buia să deţină controlul atât fizic cât și 
emoţional. Îi trecură prin faţa ochilor toti pri- 
etenii pe care-i avusese și se opri asupra lui 
David. Toţi păreau făcuţi din același aluat, erau 

ușor de condus, acceptau și locul secund, se 
mulțumeau cu câte un sărut. Ridică ochii spre 
Gerard, căci totul mersese bine până când 
apăruse el. 

— Pisicuţo? Ai început să-ţi recapeți memoria? 
Ce ţi-ai amintit de ai o figură atât de nefericită? 

Gerard o îmbrăţișă dar de data asta o făcu din 
simplă compasiune și ea simţi o repulsie totală 
fată de gestul lui. 

— Nu mă atinge, spuse Kit făcând un pas 
înapoi. Mintea ei lupta pentru a accepta enormi- 
tatea celor ce se petreceau, conștientă că numai 
cu acest bărbat ea lăsase garda jos. Îi permisese 
s-o atingă pentru că nu avusese puterea să se 
împotrivească atracției pe care o simţea faţă de 
el. Îi permisese s-o subjuge, să-i intre în gânduri. 
Să nu mai îndrăznești să mă atingi! 

— Kit, eşti bolnavă! 

Fata avea ochii măriţi, venele i se accentuaseră 
sub paloarea pielii. 

-Te rog să stai la distanţă! Făcu încă un pas 


înapoi de parcă s-ar fi ferit de un animal feroce. 
Mă dezgusști, înţelegi? 

Kit observă că Gerard a pălit și simţi ceva, ca o 
strângere de inimă, dar se forță să rămână în 
aceeași notă. Ea fusese cea care-i dăduse prea 
multă putere. Ce mai putea face acum? ÎI iubea. 

O rupse la fugă până când ajunse în liniștea 
camerei sale, unde se trânti pe pat și plânse, 
conştientă că trebuia să iasă din viaţa acestui 
bărbat. Și asta pentru totdeauna. Colin o 
învățase să se considere o femeie insipidă, să-i 
descurajeze pe toți cei care voiau să-i facă curte. 
Dar când David o trădase... Incidentul acela 
nefericit îi reveni în memorie. Fusese dezgustată 
și dezamăgită și... dar se forță să facă faţă 
adevărului. David nu atinsese acea parte a sufle- 
tului ei la care nimeni nu ajunsese vreodată. Căci 
ea așteptase mereu ca altcineva, mai bun decât 
el, să-i apară în cale. Dar cum de ajunsese acest 

David să-i fie logodnic? Căci era un bărbat care n-ar 
fi avut niciodată putere asupra ei. Ea îl alesese 
doar pentru faptul că neiubindu-l și neexistând 
pericolul să se îndrăgostească de el, putea deţine 
permanent controlul. 

Iar Gerard? Ei, cu Gerard lucrurile stăteau alt- 
fel. Supravieţuise anilor petrecuţi alături de tatăl 
ei vitreg numai din ură faţă de el și din dorința 
de a scăpa de sub autoritatea lui. Mereu își spu- 
sese că va trebui să supravieţuiască pentru că vic- 
toria finală va fi a ei. Dar Gerard îi putea 
zdruncina această convingere, îi putea fura 
liniştea sufletească. Iubirea era mai puternică 
decât ura. Iar iubirea era un lux pe care nu și-l 
putea permite. Preţul va fi prea mare în final. 
Căci dacă Gerard s-ar plictisi de ea, după ce ea își 
va fi deschis sufletul faţă de el, asta va însemna 
sfârșitul ei. Ea nu realiza că, de fapt, Colin fusese 
câștigătorul. 

Capitolul 8 


Călătoria spre Casablanca rămase pentru tot- 
deauna ceva neclar pentru ea. Avea să-și 
amintească crâmpeie din figura lui Gerard, cu 
trăsăturile lui dure, încruntat și posomorât, 
rezolvând problemele legate de formalitaţile 
hotelului. 

— Pisicuţo? Se aflau la recepţia hotelului, iar 
Gerard tocmai primise cheia camerei ei. Kit nu 
avea nici un fel de bagaj şi refuzase oferta lui de 
a o conduce în cameră. Ce este cu tine? Acest 
David ţi-a făcut probleme? 

Numele lui David fu ca o cheie magică ce avu 


rolul de a o scăpa din această situaţie stresantă. 
Era evident că Gerard o dorea mult. 

— David? Kit se forță să-i înfrunte privirea. O, 
cât de mult îl iubea! Ar fi vrut să şteargă orice 
urmă de îngrijorare, de nefericire din ochii lui. 
Desigur, David nu mi-a făcut nimic rău, doar este 
logodnicul meu, abia aștept să-l văd, să-l sărut, 
știi tu, ca între logodnici. Te asigur că nu mi-ar 
face nimic rău. De fapt cum putea un nimic ca 
David să-i facă vreun rău, căci nu avea cu ce s-o 
atingă? lar tu te poţi întoarce la genul tău de 
femeie, ca Zita, voluptuoasă, sexy, o femeie în 
adevăratul sens al cuvântului. 

— La naiba, Kit, încetează! Stai jos și nu mai 
scoate o vorbă! 

Lui Kit îi era clar că Gerard o dorea cu toată 
ființa lui. 

— Nu încerca să mă intimidezi, Gerard! Nu-ţi 
va merge! 

— Să te intimidez? Asta crezi că vreau să fac? 


Nici măcar acum nu înţelegi cum stau lucrurile? 

— Sunt convinsă că asta faci. David, cel puţin... 

— David? repetă Gerard, rostind numele cu dis- 
preț. Nu mi-l mai aduce pe David al tău în discuţie 
de parcă ar fi vreun erou, căci nu voi mai răspunde 
de faptele mele. Dacă logodnicul tău este un model 
de virtute, cum naiba se face că te-a lăsat singură 
într-o ţară unde nu te poţi înțelege cu cei din jur? 

— Nu despre asta e vorba, îl întrerupse ea deși 
nu-și amintea prea clar cum ajunsese în Maroc. 

— Dacă ai fi logodnica mea te-aș proteja cu 
prețul vieţii, nu te-aș lăsa la îndemâna oricărui 
Romeo care este dispus să-și exerseze talentele. 

— Nici nu știi ce spui, zise Kit. 

— Poate că nu știu, dar asta este pentru că n-ai 
vrut niciodată să stai de vorbă cu mine. Nu ştiu 
nici acum mai mult despre tine decât atunci 
când ne-am cunoscut. Dumnezeule, nu vezi cât 
ești de nedreaptă cu noi? 

— Nu există un „noi“. 


— Ba da, o corectă el cu blândeţe de data asta. 
Există ceva între noi chiar dacă nu vrei să 
recunoști. Vrei să-ţi demonstrez? Gerard o sărută 
cu pasiune, strângând-o în braţe. Kit i se 
împotrivi la început apoi se abandonă brațelor 
lui. Ei? zise el pe un ton arogant de data asta. 
Poţi nega că este ceva între noi? 

— Te referi la dorinţa sexuală, la atracţia fizică, 
indiferent cum vrei să-i spui. Rămas-bun, Gerard, 
spuse ea plecând spre lift. Dar când ajunse acolo 
realiză că, de fapt, își luase rămas bun definitiv 
de la el căci Gerard nu veni după ea. Când 
ajunse în camera ei, găsi toate lucrurile așa cum 
le lăsase în dulap, totul era ordonat și curat. Așa 
cum îi plăcea ei să trăiască. Își spuse că acum își 
putea controla din nou propria viaţă și că totul 
va fi bine. Dar ce va face cu dragostea pentru el? 
Cum va trăi de acum înainte? 

Veni și dimineaţa, după o noapte în care Kit 


nu se odihnise deloc. Își făcu valiza, făcu duș, se 
pieptănă, apoi sună la recepţie pentru a coman- 
da un taxi la ora zece căci avionul era la ora două 
dar simţea nevoia să ajungă mai devreme la aero- 
port pentru a se pierde în mulțimea de acolo. Își 
spuse că deși nu-i era foame trebuia să mănânce 
ceva de dimineaţă și înghiţi cu greu micul dejun. 
Auzi zgomotul făcut de roţile unui Ferarri care 
frână brusc în faţa hotelului și din el ieși Gerard, 
care nici nu încuie ușile mașinii și intră în fugă în 
hotel, căutând-o din priviri. Nu, își spuse Kit, nu 
mai putea să-l înfrunte acum, era de nesuportat, 
își spuse ea și căută din priviri un loc în care să 
se ascundă. Dar își dădu seama de inutilitatea ges- 
tului ei realizând că Gerard ar fi așteptat-o oricât, 
până când ea ar fi trebuit să se întoarcă să-și ia 
bagajul. Chemă liftul, sperând că va putea 

ajunge în cameră înainte ca el să ajungă la lift. 
Sângele îi pulsa puternic și simtea că-și va pierde 
cunoștința. La fel consideră și Gerard care, 
apărând din senin, veni repede spre ea și o 
prinse de mână trăgând-o în lift. 

— Bună dimineaţa, pisicuţo, spuse el, cu ochii 
ațintiți asupra ușilor liftului. 

— Ce cauţi aici? întrebă Kit pierită. Chipul lui, 
privirea şi mirosul de after-shave o făcură să 
amețească. Liftul opri şi pășiră pe covorul holu- 
lui, făcând câţiva pași până când Kit își dădu 
seama ce se întâmpla. În acel moment ea se opri 
brusc. 

— Nu mai fac nici un pas dacă nu te oprești 
aici, spuse ea pe un ton categoric. Nici să nu te 
gândești că vei intra în camera mea. 

— Prostii, zise Gerard calm, făcând loc unui 
cuplu care îl salutase. Apoi, el o însoţi până în 
faţa camerei ei. Trebuie să-ţi percheziţionez 
poșeta ca să găsesc cheia? 

Kit rămase cu privirea asupra lui și începu să 


caute mecanic cheia în poșetă. În ciuda calmului 
aparent, Gerard era nervos. Ea încercă de două 
ori să descuie ușa dar eșuă din cauza mâinilor 
care-i tremurau necontrolat. 

— De ce m-ai făcut să cred că ești logodită cu 
David ? o întrebă el cu un glas care nu suferea 
nici o contrazicere. De fapt, tu ai rupt logodna 
cu el înainte de a veni în Maroc. Poate că la 
început nu ti-ai amintit asta, dar după discuţia 
de ieri... asta mă face să-ţi repet întrebarea, de 
ce m-ai lăsat să cred că te vei căsători cu David? 

— De unde ai aflat asta? Nu mai avea sens să 
nege, era clar că fusese bine informat. 

— Colega ta de apartament era îngrijorată că n-a 
mai aflat nimic despre tine de când David, fratele 
ei, n-a mai vorbit cu tine, spuse el cu sarcasm. Ea 
a sunat ca să-ţi spună că nu este de acord cu felul 
în care David a procedat cu tine. Am avut o con- 
versaţie foarte interesantă. Ei, ce ai de spus? 

— Am considerat că era cel mai simplu mijloc 


de a te face să crezi că mai sunt cu David. Așa 
mi S-a părut mai ușor. 

— Uşor poate pentru tine! Eu am suferit teribil 
când mi-ai spus că te întorci la el. 

— Să lăsăm prostiile astea! Nu este nimic între 
noi, ne cunoaștem de câteva săptămâni! 

— Te rog, încetează cu refrenul ăsta! Ştii prea 
bine ce simt pentru tine! Am încercat să-mi 
stăpânesc pornirile carnale, am înțeles că tu 
doreai de fapt protecţie de la mine, erai speriată, 
bolnavă, am încercat să te tratez cu milă, 
înțelegere, te-am introdus în casa mea, în familia 
mea, dar indiferent ce am făcut tu ai fost foarte 
retrasă şi am considerat că-i erai fidelă lui David. La 
naiba! Cred că te-ai distrat copios pe seama mea! 

— Greșești, Gerard, șopti Kit disperată. 

— Atunci, care este adevărul? Deschide gura ta 
cea frumoasă și vorbeşte! De ce ai rupt logodna 
cu David? 

— Emma nu ţi-a spus şi asta? 


— Nu, mi-a spus doar că el a fost cel care te-a 
dezamăgit, dar nu știa amănunte. 

— L-am prins cu o altă femeie în pat, dacă asta 
te interesează, spuse Kit repede lăsând capul în 
jos pentru ca părul să-i acopere faţa. 

— Mare prost! spuse Gerard și ea-l simţi 
făcând un pas spre ea, oprindu-se apoi. Dar nu 
toţi bărbaţii sunt ca el. Pisicuţo, nu poţi ieși 
din viaţa mea așa brusc cum ai intrat! Am știut 
că vei fi a mea din momentul în care te-am 
văzut. 

— Nu spune asta, zise Kit. Ceea ce-a fost între 
noi s-a numit atracţie fizică şi asta o poţi experi- 
menta cu multe alte femei, nu înseamnă mare 
lucru. Chiar și Zita ar putea... 

— Oprește-te! Pe tine te doresc, pisicuţo, și nu 
pentru o zi sau un an, te vreau ca soţie, înţelegi? 
Vreau să mă trezesc alături de tine în fiecare 
dimineaţă! 

— Nu! Dacă Gerard ar fi făcut vreo remarcă 


obscenă ea n-ar fi reacţionat mai violent. 
Recunoaste, afirmaţia ta este doar o minciună! 

— Nu vrei să te iubesc, nu-ţi convine, nu? 
Tocmai acest lucru te-a speriat tot timpul. Ai 
simţit ceea ce se înfiripă între noi și asta te-a spe- 
riat. De ce? La naiba, Kit, va trebui să-mi spui tot 
ce te frământă! Nu te las să pleci, renunță la toate 
secretele tale! Nu-mi pasă ce-ai făcut înainte de a 
mă întâlni! 

— Nu despre asta e vorba, dar ceea ce este 
între noi riscă să devină ceva periculos, simt asta! 

— De ce faci astfel de aprecieri? Este adevărat 
că am cunoscut multe femei până acum, dar nici 
una n-a ajuns la sufletul meu așa cum ai făcut tu. 
Eşti jumătatea mea, Kit, fie că-ţi convine sau nu. 
Puteam să mă complac în multe relaţii comode 
sau căsătorii, dar n-am făcut-o tocmai pentru că a 
lipsit elementul esenţial, cel sufletesc. Nici n-am 
ştiut ce înseamnă asta până te-am cunoscut. 

— Nu vreau să mă iubești astfel, zise ea. Nu 


vezi? O asemenea dragoste nu mai lasă loc pen- 
tru nimic altceva. Iar dacă eu n-o să fiu la 
înălțimea exigenţelor tale, voi sfârși la fel ca ea. 

— Ca ea? Despre cine vorbeşti, pisicuţo? Cred 
că nu ne referim la același lucru... 

— Așa este, spuse ea cu tristețe. Apoi începu 
să-i povestească despre anii de nefericire, de 
umilință, tortură, de teamă permanentă, zi și 
noapte, de reacţii violente și necontrolate la 
auzul pașilor tatălui ei vitreg, Colin. Ea n-a cunos- 
cut bucuria, speranţa, pacea, până când n-au 
murit amândoi, și asta în numele dragostei... 

— Dar asta n-a fost dragoste, iubita mea, spuse 
el cu o voce plină de tandrete. Dragostea este 
ceva care creşte şi se amplifică. Este mai bine că 
acest Colin a murit. Nici nu merita să trăiască! 
Gerard încercă s-o îmbrăţișeze, dar ea-l evită. 
Oare ce-l făcea pe Gerard atât de diferit de Colin? 
Totul, își dădu singură răspunsul. 

— Ai mai povestit cuiva aceste lucruri? o întrebă el. 


— N-am avut cui să le povestesc. 

— Nici lui David? 

— Lui David? De ce i le-aș fi povestit tocmai 
lui? Și el și alții mi-au fost doar prieteni, înţelegi? 
N-am simtit nevoia să trec peste acest prag cu 
nimeni. 

— Dar acum? 

— Nu pot s-o fac nici acum. Nici nu te cunosc 
prea bine... 

Gerard o îmbrăţișă, dar Kit i se împotrivi. 

— Ai spus că vrei să știi ce a fost între mine și 
David, atât. Kit îi puse palmele pe piept vrând 
să-l împingă, dar nici ea nu ştiu cum se întâmplă 
că palmele ei alunecară, iar degetele i se pier- 
dură în părul lui des. Gerard o sărută cu pasi- 
une, iar ea își spuse că nu și-ar fi putut închipui 
astfel de senzaţii. Nu mai era ea însăși, cea pe 
care o cunoștea de douăzeci și cinci de ani, el o 
transformase... 

— Pisicuţo! spuse Gerard, să știi că ceea ce 


simţim unul faţă de celălalt este ceva normal. 

— Dar așa era şi cu părinţii mei. El voia mereu 
să fie cu ea, s-o privească, s-o atingă... 

— Cred că era bolnav. Nu a iubit-o pe mama 
ta, a fost obsedat de ea. 

— Dar tu mă faci să mă simt vulnerabilă, nea- 
jutorată... 

— Și tu ai același efect asupra mea, dar întrucât 
sentimentul este reciproc, el se numește 
dragoste. 

— Te rog să pleci, Gerard. 

— Nu cred că vorbeşti serios, Kit! 

— Ba chiar asta fac! zise ea şi-i deschise ușa 
invitându-l să iasă. Iar el se conformă căci n-ar fi 
putut distruge tocmai acum echilibrul foarte 
fragil care începuse să se stabilească între ei. 

Capitolul 9 


— Îmi pare rău, David, dar între noi totul s-a 
terminat. Privindu-l pe bărbatul care se afla în 
faţa ei Kit se întrebă cum ajunsese să ia hotărârea 
de a-și petrece restul vieții alături de el. Nici nu 
se putea compara cu Gerard, cu prestanţa lui, cu 
felul lui de a fi. 

— Nu-ţi port pică, Kit, interveni Emma, ceea ce 
s-a întâmplat cu Virginia a fost un lucru urât iar 
felul în care te-a tratat apoi, după accident... nu 
este ceva încurajator. 

Kit se afla de câteva ore în Anglia și se dusese 
neanunțată la apartamentul pe care-l ocupa cu 

Emma. Sosise și David la scurt timp, pentru a 
cina cu sora lui, și-i reproşase imediat că nu și-a 
anunțat întoarcerea. Când Kit îi anunţase 
hotărârea de a se despărți definitiv de el, David 
reacționase destul de bine, poate pentru că o 
cunoștea îndeajuns și știa că orice ar fi făcut ea, 
nu S-ar mai fi întors la el, fiind sprijinită în 
decizia ei și de Emma. Loialitatea Emmei o sur- 
prinsese pe Kit care nu se așteptase la atâta grijă 
din partea fetei. David plecase în cele din urmă, 
renunțând la cină, iar când sună telefonul ea se 
pregătea să facă o baie, să se relaxeze după 
călătoria cu avionul. Emma care răspunsese la 
telefon, îi spuse că Gerard o căutase voind să se 
asigure că a ajuns cu bine. 

— Probabil că după acest telefon a raportat 
misiune îndeplinită, șopti Kit. 

— Vrei să spui că nu este îndrăgostit de tine? N-aș 
fi aşa de convinsă, Gerard voia să ştie și dacă te simti 
bine, dacă au început să ti se rezolve problemele... 

Gerard sunase. Tristeţea cu care părăsise 


Marocul se risipi dintr-o dată, ca o ceaţă. 

— A lăsat vreun mesaj? o întrebă pe Emma, 
aşa, într-o doară. 

— Nu, a vrut doar să ştie dacă ai ajuns și cum 
te simti, atât. 

— Înţeleg. Din nou, ceața și dezolarea reveniră 
cu intensitate și mai mare. Cu acest telefon el 
putea considera că nu mai avea nici o datorie 
faţă de ea. Nici acum ea nu realiza cum 
renunțase el la toate insistențele. Dar poate că se 
săturase și el să tot insiste atât. Era distrusă atât 
fizic, cât și emoţional. Poate că și el ajunsese la 
concluzia că era mai bine fără o complicaţie 
inutilă ca ea, în viaţa lui. Dar dacă Gerard ar fi 
forțat-o să facă dragoste cu el? N-ar fi fost tocmai 
un viol, dar l-ar fi urât toată viaţa pentru asta. 

— Kit, ce se întâmplă cu tine? O văzu pe Emma 
în faţa ei; fata o privea îngrijorată. Nu vreau să 
par curioasă, dar am fost prietene atâţia ani și aș 

vrea să te ajut. Kit se trezi fără voia ei povestin- 
du-i Emmei trauma anilor copilăriei sale, despre 
care îi vorbise și lui Gerard. Iar când ajunse la 
Gerard, văzu că Emma o privea de parcă ceea ce-i 
povestea era incredibil. 

— Şi ai părăsit un asemenea bărbat? Kit, nu vei 
mai găsi un al doilea Gerard. Nu mai lăsa ca acel 
abject Colin și mama ta să-ţi distrugă viaţa chiar 
și de acolo de unde se află acum! Telefonează-i 
lui Gerard! 

— Nu pot s-o fac, Emma! 

— Dar asta înseamnă că l-ai pierdut! 

— Stiu, şi nu pot suporta gândul ăsta! Dar nu 
mai avea ce face. Următoarele zile fură un calvar, 
cu nopţi nedormite, fără poftă de mâncare, plină 
de sfâşieri interioare. Nu se gândea decât la 
Gerard și la faptul că renunţase la singura șansă 
de fericire pe care o avusese. Se ridică, epuizată, 
în cea de a patra zi de la sosirea în Anglia, și văzu 
un pachet de dimensiuni mici pe măsuţa din hol. 

— A adus-o poștașul acum zece minute, o 


informă Emma, apoi dispăru în baie. 

Kit privi scrisul regulat, îndrăzneț și 
recunoscu scrisul lui Gerard, apoi ștampila 
poştei marocane. 

„Pentru iubita mea pisicuță, scria Gerard, și 
pot s-o spun liniștit, căci nefiind lângă mine, nu 
te poţi împotrivi. Te iubesc, Kit, te voi iubi 
mereu. Te rog să porţi această brățară care să-ţi 
amintească de mine“. Kit văzu o brățară superbă, 
cu diamante. Căzu pe sofa cu brățara în mână și 
plânse în hohote. A doua zi sosiră flori, cinci 
trandafiri roșii, însoţiţi de un bilet: „primește 
câte o floare pentru fiecare zi cât am fost departe 
de tine“. Apoi, primi o eșarfă asemănătoare celei 
pe care o admirase la Colette, însoţită de un 
mesaj romantic. Eşarfa fu urmată de un pisoi de 
cristal, pe a cărui fundiță era scris „te ador, să nu 
te îndoiești nici un moment de asta“. Gerard îi 
descria viaţa de fiecare zi de la Del Mahari, cum 

călărea în fiecare dimineaţă, aspiraţiile lui de 
viitor, regretele pentru trecut. Kit realiză că 
Gerard îi făcea o curte asiduă, chiar ṣi de la o 
asemenea distanţă. 

— Mă umple de invidie, recunoscu Emma. 
Ţi-am mai spus, Kit, n-o să-ţi scoată viaţa în cale 
un asemenea bărbat în fiecare zi. 


În cea de a treia săptămână a lunii noiembrie, 
când poșta nu mai sosi ca de obicei, ea-și reluă 
serviciul. Nu-şi putea lua gândurile de la el. 
Poate că el obosise să-i tot facă curte de la dis- 
tanţă, când alte femei frumoase se aflau atât de 
aproape. Oare scrisoarea pe care o primise ieri 
fusese ultima? 

Sosi acasă după orele de lucru și pe când citea 
ultimele lui scrisori, se opri asupra uneia care se 
termina cu cuvintele „gândește-te la mine“. 

Să se gândească la el? Mai era oare nevoie să 
i-o spună? Căci ea numai asta făcea. Gerard îi 

invadase toate gândurile, zilele, nopţile, visele, 
ba chiar și trecutul. El nu avea nici o asemănare 
cu Colin, era adevărat, dar ea nu se simţea capa- 
bilă să facă un gest final, să se încredinţeze lui, 
aşa cum i-o cerea el mereu. Când sună telefonul 
ea răspunse ca un automat, cu gândul foarte 
departe, dar când îi auzi glasul grav și puternic, 
îngheță. 

— Ce faci, Kit? 

— Mai bine. De fapt nu era așa. Se simţea 
îngrozitor departe de el și nu știa ce să facă mai 
întâi să-i mulțumească pentru daruri și scrisori? 

— Mă bucur pentru tine, iubita mea. Aș vrea 
să-ţi dau o veste bună. Amina este însărcinată. 

— Adevărat? Este minunat, dar cum s-a întâm- 
plat? 

— Ti-am urmat sfaturile și l-am îndemnat pe 
Assad să-și facă analizele corespunzătoare. 
Acum, graţie sfaturilor tale, Amina va avea un 
copil. Vezi că este posibil să iubeşti pe cineva 

mai mult decât viaţa și totuși să ai grijă și de 
alții? Dragostea trebuie să dea naștere tot la 
dragoste, Kit. Știu că și tu ţii la Assad și Amina 
ca și mine, dar asta nu diminuează dragostea 
dintre noi. 

— Gerard... 

— Ascultă-mă o secundă! Eu nu sunt Colin şi 
nici tu nu ești ca mama ta, din fericire. Copiii 
noștri vor fi rodul dragostei noastre și se vor 
bucura de toată grija și atenţia noastră. 

— Copiii noștri? repetă Kit, căci totul se deru- 
la mult prea repede. 

— AȘ vrea să-mi spui ceva, Kit. Mă vezi în 
viitorul tău? Știu prin ce ai trecut, prin ce treci 
acum, dar trebuie să aflu. Pot să-ţi demonstrez că 
suntem făcuți unul pentru celălalt, te pot învăţa 
să ai încredere în mine, să te bucuri de 
dragostea, tandrețea mea, de toate lucrurile nor- 
male de care ai fost privată în trecut. Dar 
înțelege-mă, Kit, trebuie să-mi spui un cuvânt de 

care să mă pot agăța. Nu pot continua să te 
curtez de la distanţă, fără să-mi dai cea mai mică 
speranţă... 

— Nu mai insista, Gerard. Ea realiză în acel 
moment că se temea de o legătură serioasă, de 
căsătorie, de dragoste, de viaţă... Puse receptorul 
încet în furcă. 

„Eşti o lașă, Kit, îşi spuse ea, Colin a avut 
dreptate. Nu meriti să fii iubită“. 


Se apropia Crăciunul. În jurul ei toată lumea 
începuse pregătirile, numai ea mergea la serviciu 
și se întorcea acasă, ca un automat. Simţea că 
nici inima nu-i mai funcționa. Inima ei începuse 
să moară din ziua în care așteptase în zadar 
scrisoarea lui. Emma şi David care se duceau 
acasă la părinţi, la Hertfordshire, de Crăciun, 
încercară s-o convingă să-i însoţească, dar ea 
refuză cu obstinaţie, pretextând că-și dorea un 

Crăciun liniștit. Dorea să se odihnească, să-și 
încarce bateriile. Cei doi fraţi ştiau că ea dorea să 
fie singură pentru că era supărată, dar nu avură 
ce face. După plecarea lor, apartamentul i se 
păru exasperant de gol. Își rezemă capul pe 
genunchi și începu să plângă. Era mai bine așa, 
că se despărţise de el. Astfel și el putea fi liber 
pentru a-și relua viaţa alături de Zita sau de altă 
femeie. Soneria o făcu să-și întrerupă plânsul. 
Cine putea fi? Așteptă, își frecă ochii înroșiţi și se 
hotări să răspundă căci soneria suna insistent. 
Crăpă ușa şi privi, nevenindu-i să creadă. Nu 
putea fi Gerard! Oare îl dorea atât de mult, avea 
atâta nevoie de el, încât subconștientul ei îl adu- 
sese pentru a o chinui? 

— Pisicuţo? Kit se rezemă de ușă, cu inima 
bătându-i nebunește. Nu putea să creadă. Pot să 
intru? întrebă Gerard care observase că fata se 
pierduse. Îi făcu loc să intre, simțindu-i mirosul 
acela atât de plăcut de after shave. Gerard arăta 

atât de bine! Ce putea să vrea un asemenea 
bărbat de la ea? Stiam că ești acasă și n-am vrut 
să petreci singură Crăciunul. Ai plâns cumva? 

— Putin. 

— Şi aşa arăţi minunat. Pisicuţo, n-am venit 
aici să te supăr, știu că ai nevoie de timp, iar eu 
am făcut presiuni asupra ta, nu ti-am lăsat 
răgazul să-ţi limpezești gândurile. Te-am agasat 
cu insistențele mele, când tu aveai nevoie de 
timp să evaluezi prezentul și trecutul, să-ţi pui 
ordine în gânduri... Am făcut asta de teamă să nu 
te pierd. Te rog să nu mă mai respingi, Kit, am 
nevoie de tine! 

Oare era adevărat? El avea nevoie de ea? Un 
bărbat ca Gerard? 

— Chiar ai nevoie de o fată ca mine? 

— Am foarte mare nevoie de tine, Kit, dar pot 
aştepta, pot avea răbdare... Aș vrea să fii soția 
mea, pisicuţo.Vreau să ai încredere în mine, să 
înţelegi că voi fi alături de tine, indiferent ce s-ar 

întâmpla, dar știu că va fi greu pentru tine. Pot 
aştepta pentru dragostea fizică, nu asta este 
problema. 

— Cât durează să rezolvăm actele de căsătorie? 
întrebă Kit printre lacrimi. 

— O, Kit, cât te iubesc! 

— Şi eu te iubesc, Gerard, am aflat asta cu dis- 
perare deși am vrut să evit! 

Gerard o luă în braţe, strângând-o în braţe cu 
tandrete. Kit tresări, iar el se opri instinctiv. 

— Nici o problemă, Kit, știu că toate astea sunt 
lucruri noi pentru tine, dar nu trebuie să te temi. 

— Nu mă mai tem, spuse ea simțind căldura 
trupului lui. 

— Nu? Adevărat? repetă Gerard, încântat de 
candoarea ei. Sunt cel mai fericit bărbat din 
lume, Kit! 


Sfârşit 

Vă recomandăm: 


IUBIRE SAU NIMIC — Kay Hooper 
(Colecţia „ROZ“ nr. 82) 


Majorca îi aparţinea lui Fernando, sau cel 
puțin așa i se părea lui Ruth. Se întâlniseră cu un an în 
urmă și se îndrăgostiseră, dar nu ajunseseră nicăieri. 
Acum venise din nou, iar dorințele ei erau porunci 
pentru el — așa îi făgăduise. Dar nu putea avea singu- 
rul lucru pe care îl dorea cu adevărat inima lui. 


ȘANTAJ — Norma Michelson 
(Colecţia „ROMANTIC“ nr. 348) 


Nick deschise plicul. Mesajul era clar: 
„Părăsește Chicago sau presa va afla totul“. Nişte 
fotografii sugestive însoțeau fițuica, înfățișând un 
bărbat într-o companie galantă. 

Santaj! Era şantajat! 
Nu-i mai rămânea decât un singur lucru de făcut: să-i 
telefoneze detectivului lui preferat... Lisa Paris. 


Vă recomandăm: 


DRAGOSTE ȘI VRĂJITORIE — Barbara Cartland 
(Colecţia „NOSTALGIC“ nr. 19) 


Tânăra lady Holme, a cărei străbunică făcea 
parte dintr-o familie nobilă, fusese crescută în atmos- 
fera poveștilor cu ducii de Bourgogne, pe care bunica 
ei avusese grijă să i le mărturisească. Așa încât, bucu- 
ria ei a fost nemăsurată când a aflat că bunica voia să 
plece în Franţa și să o ia cu ea, să facă o vizită la 
castelul Montvâal, unde capul familiei, Ducele César, 
domnea peste pământurile sale ca un monah absolut. 

Lady Yursa nu cunoștea motivul acestei vizite în 
Bourgogne, în schimb, toți cei din anturajul ducelui 
știau că această tânără inocentă și pură ar fi trebuit să 
poată să-l salveze de sub influenţa diabolică a prea-fru- 
moasei Zélée de SalOne, amanta sa oficială, pe care aceas- 
ta o exercita asupra celui cu care hotărâse să se mărite. 

